EUROSTUDENT istraživanje prvi put u Bosni i Hercegovini, Crnoj Gori i Srbiji | Centar za obrazovne politike\nEUROSTUDENT istraživanje prvi put u Bosni i Hercegovini, Crnoj Gori i Srbiji\nU proleće 2014. godine, Bosna i Hercegovina, Crna Gora i Srbija će prvi put učestovati u međunarodnom EUROSTUDENT istraživanju. Centar za obrazovne politike će koordinisati i sprovesti istraživanja, zajedno sa ministarstvima, univerzitetima i studentskim predstavnicima iz regiona, u okviru regionalnog TEMPUS projekta Ka održivom i jednakopravnom finansiranju visokog obrazovanja u Bosni i Hercegovini, Crnoj Gori i Srbiji (FINHED).\nGlavni cilj EUROSTUDENT projekta je da prikupi uporedive podatke o socijalnoj dimenziji visokog obrazovanja u Evropi i nastoji da pruži pouzdana i perspektivna poređenja zemalja. EUROSTUDENT se fokusira na socio-ekonomsko poreklo i uslove života studenata, ali takođe ispituje privremenu međunarodnu mobilnost. Glavni korisnici naših rezultata su kreatori politike za visoko obrazovanje na nacionalnom i evropskom nivou, istraživači u ovoj oblasti, rukovodioci visokoškolskih ustanova i, naravno, studenti širom Evrope.\nDo danas je Hrvatska bila jedina zemlja iz regiona koja je učestvovala u EUROSTUDENT projektu i njeno učešće je takođe omogućeno preko TEMPUS programa (ACCESS projekat).\nFINHED projekat ima za cilj da doprinese efikasnijem, efektivnijem i jednakopravnijem finansiranju visokog obrazovanja na Zapadnom Balkanu, kroz razmenu znanja i podizanje lokalnih kapaciteta i stvaranje solidnih dokaza. EUROSTUDENT istraživanje predstavlja jednu od dve istraživačke komponente projekta. Druga komponenta se bavi finansiranjem na sistemskom i institucionalnom nivou u kojoj postojeće stanje stvari u vezi sa ovim pitanjima koje će se utvrditi. Ta dva dela će činiti ključne dokaze koje ovaj projekat nastoji da izgradi kako bi informisalo proces kreiranja politike.


"Efekti korone će se tek osetiti u IT industriji" | Kamatica\nPočetna > analiza > "Efekti korone će se tek osetiti u IT industriji"\n"Efekti korone će se tek osetiti u IT industriji"\nTekst objavljen: 10.01.2021 12:00\nDugotrajni efekti pandemije korona virusa tek će se osetiti u digitalnom svetu\nPandemija se nadvila na odlazeću godinu kao tamni oblak i primorala milijarde ljudi u lokdaune, a uprkos dolasku vakcine, svetska ekonomija je u recesiji čiji će se efekti osećati godinama, piše briselski Politiko u analizi.\nNa pandemiju nije ostao imun ni svet tehnologije, pa su tako zbog velikog broja ljudi koiji je morao da radi od kuće, digitalne tehnologije koje nude Fejsbuk i Amazon postale kvazi javne usluge, a brza širokopojasna veza prešla je od luksuza do osnovne potrebe.\nSvetu je predstavljen Zumbombing, a Gugl i Epl nadmašile su vlade da bi nametnuli sopstvene standarde o tome kako aplikacije treba da prate izloženost ljudi virusu, a pretpostavlja se da se nove moći tehnoloških giganata verovatno neće smanjiti kada kovid-19 postane prošlost.\nOno što čudi jeste to što dok su velike tehnologije postajale sve veće, skepticizam preme industriji i njienom mestu u svetu porastao je kao nikada pre.\nEvropa, koja je i dalje trendseter na polju donošenja digitalnih pravila na Zapadu objavila je niz predloga sa ciljem da se ojača online konkurencija i suzbiju štetni digitalni materijali.\nBlok je takođe koketirao sa protekcionizmom i novim porezima usmerenim na Silicijumsku dolinu, koji bi mogli da eskaliraju u ionako preopterećenim trgovinskim odnosima.\nPolitiko izdvata četiri trenda na koja bi u 2021. godini trebalo obratiti pažnju - dugu neujednačenu senku korona virusa, ukorenjene neistine, poteze izabranog američkog predsednika Džoa Bajdena i veliku tehnološku borbu.\nKada se radi o prvom trendu velike tehnologije (Big Teć) konsolidovale su veću kontrolu nad digitalnom industrijom, i iskoristile lokdaun da prošire svoj uticaj.\nKompanije Amazon i Deliveru su sa aplikacijama za usluživanje hrane pomogli klasičnim prodavnicama da se brzo promene i prihvate online svet na načine na koje ranije nisu radili, tako da više preduzeća sada posluje preko interneta, postalo je normalno da se namirnice ili obroci dostavljaju, a veruje se da ovaj digitalni remont neće nestati ni nakon pandemije.\nKada se radi o ukorenjenim neistinama, Politiko navodi da su lažne vesti već deo svakodnevnih života, a da je pandemija taj trend legalizovala.\nKako se navodi, lažne vesti nisu više usmerene samo na izbore već imaju uticaj i na život ili smrt, a posebno dominiraju dezinformacije u vezi vakcina.\nKako se navodi oni koji su širili detzinformacije oslanjali su se na uticajne društvene mreže da bi širili dezinformacije online publici, pre svega šireći priče o negativnim nusposledicama vakcinacije. Dodaje se da ne bi treblo potcenjivati širenje dezinformacija, jer se povratak u normalu neće desiti ukoliko ljudi budu verovali u teorije zavere.\nKakvi će biti potezi izabranog predsednika Džoa Bajdena koje postavljaju mnogi u i van SAD, pre svega na polju sajber bezbednosti do načina na koji se upravlja sadržajem na mrežama.\nPretpostavlja se da će nedavni hakerski napad protiv više američkih vladinih agencija, koji je navodno izvršila ruska vlada usmeriće poteze Vašingtona na sajber odbranu zemlje.\nVelika tehnološke kompanije do sada su se držale uglavnom zajedno kako bi blokirale one koji žele poput Gugla, Epla, Fejsbuka i Amazona.Velike tehnološke kompanije do sada su se uglavnom držale zajedno, međutim tenzije među gigantima prelile su se pod maskom tvrdog lobiranja, odmazde i tužbenih ratova koji će se nastaviti do 2021. godine.\nOva prijateljska bitka preoblikovaće saveze 2021. godine, a kompanije će promeniti svoju pripadnost u zavisnosti od oblasti politike u beskrajnoj igri regulatornih mesta.Da li će to smetati kontroli Silicijumske doline nad internet svetom, verovatno ne, ali primoraće kreatore politike da ponovo procene svoj jednoznačni pristup velikim tehnologijama.\nkorona virus it industrija ekonomski efekti pandemije it sektor


Unico stil d.o.o. - Auto delovi - Motorna ulja - Selenia performer 5W40 synth 2L\nSinteticko ulje sa indeksom viskoziteta koji garantuje zaštitu motora i pri najvecim varijacijama vremenskih prilika , cak i pri velikim temperaturnim promenama.\nSinteticko ulje sa indeksom viskoziteta koji garantuje zaštitu motora i pri najvecim varijacijama vremenskih prilika , cak i pri velikim temperaturnim promenama. Posedujuci internacionalne specifikacije i sertifikate od strane najvažnijih svetskih proizvodaca SELENIA PERFORMER 5W-40 je idealno mazivo koje ispunjava zahteve novih benzinskih i dizel motora . SELENIA PERFORMER W5-40 ispunjava najnovije API internacionalne standarde i poseduje sertifikat od strane ACEA A3/B3. Zahvaljujuci ovome , njegov indeks viskoziteta za W5-40 i njegova specificna formulacuja dobijaju znacajan sertifikat od strane internacionalnih proizvodaca , kao što je VW505.01 i MB229.1 Proizvodac: FL Italija-Torino-Italija Pakovanje: 2 litra


Dušan Vujović: Javni dug Srbije se uvećao svega 2 milijarde evra | Gde Investirati\nDušan Vujović: Javni dug Srbije se uvećao svega 2 milijarde evra\nJavni dug Srbije se u poslednje dve i po godine uvećao svega dve milijarde evra, izjavio je ministar finansija Dušan Vujović.\nNaveo je da je na početku sprovođenja reformi 2015. iznosio 22,2 milijarde, a danas je 24,1 milijardu evra.\n“Od kada smo počeli da sprovodimo reforme, od 1. januara 2015. godine, povećanje javnog duga je svega dve milijarde evra. Nemojte da stvaramo u javnosti utisak da se neko zadužuje, a pare nestaju. To je apsolutno netačno”, rekao je Vujović u na kraju skupštinske rasprave.\nOdgovorajući na kritike opozicije zbog novog zaduživanja, Vujović kaže da Vlada drži likvidnost striktno pod kontrolom, a da se zadužujemo samo koliko moramo, te da smanjujemo trošak zaduživanja.\n“Radimo sve što možemo da smanjimo zaduženje i počinjemo da smanjujemo učešće duga u BDP i to ćemo nastaviti dok ne dođemo do održive putanje i vrlo skoro, nadam se, bićemo zemlja za ugled svima u regionu i Evropi”, poručio je Vujović.\nNaveo je da rezultati sa kraja aprila pokazuju da je budžet u blagom suficitu.\n“Možda ćemo imati blagi deficit u maju, ali sve zajedno se nalazimo oko 50 do 60 milijardi ispred plana koji smo zajedno sa MMF planirali”, rekao je Vujović.\nPrecizirao je da je to znači da su naše potrebe za finansiranjem pola milijarde evra manje, te da to odgovara cifri smanjenja duga. Ministar kaže da je javni dug 31. decembra 2016. iznosio 24,8 milijarde evra, a 30. aprila ove godine dug je 24,1 milijardi evra.\nNavodeći da je predloženo potvrđivanje oko 180 miliona evra zajma od Međunarodne banke za obnovu i razvoj predviđeno za podršku budžetu, Vujović kaže da je u odnosu na druge kredite čija je kamata nešto ispod šest odsto, ovde reč o zajmu na 20 godina uz kamatnu stopu svega 0,7 odsto.\n“To je 10 puta bolje nego što smo po komercijalnim uslovima dobijali za te kredite i to su ogromne uštede”, kaže Vujović.\nTime se postiže da Srbija dobija od Svetske banke najpovoljnija moguća sredstva na 20 godina otplate, rekao je ministar navodeći da Svetska banka ima ograničena ukupna sredstva, a posebno sredstva koja se daju za podršku budžetu.\nKaže da se sve zemlje u Evropi bore za dobijanje tih sredstava, te da je Srbija dobila četiri do pet puta više sredstava nego druge zemlje jer se pokazala kao ozbiljan sagovornik koji ono što napiše u reformama i sprovede.\nPrevious Srbija na 18. mestu liste najjeftinijih zemalja za život\nNext Europol istražuje globalni sajber napad; Pogođene evropske bolnice, železnice, banke...\nTags budžetDušan Vujović\nKineska ulaganja beleže najsporiji tempo rasta od 1996. godine\nKineska ulaganja porasla su u prvih sedam ovogodišnjih meseci najsporijim tempom od 1996. godine, a u julu je posustao i rast prometa u maloprodaji, nadovezujući se na naznake slabljenja kineskog\nDeutsche Bank predviđa sporiji globalni ekonomski rast, rasprodaja na tržištu dužničkim hartijama\nGlobalni ekonomski rasti će biti tako spor u idućih 35 godina, da će političarima biti vrlo teško da nađu rešenja za privredne, društvene i političke probleme koji će zbog toga


NAUČNI SKUP: „SMEDEREVSKI KRAJ I PODUNAVLJE KROZ ISTORIJU“ – Smederevske novine\nIstorijski arhiv u Smederevu i Centar za istorijska istraživanja Filozofskog fakulteta Univerziteta u Novom Sadu 5. i 6. oktobra, u prostorijama Regionalnog centra za profesionalni razvoj zaposlenih u obrazovanju, organizuju naučni skup pod nazivom „Smederevski kraj i Podunavlje kroz istoriju“.\n-Sledeći ranije postavljen cilj da se okupljanja stručnjaka koja u centar proučavanja stavljaju smederevski kraj održavaju bijenalno, skup se organizuje ove godine. Težeći proširenju oblasti proučavanja i postavljanju ovog dešavanja u sam vrh konferencija na republičkom nivou, ovogodišnja tema kao fokus naučnih istraživanja podrazumeva teritoriju grada Smedereva sa okolinom, dok Podunavlje predstavlja širu odrednicu u poredbenom kontekstu i upućuje na multidisciplinarnost i proširenje okvira u vremenskom i teritorijalnom smislu u odnosu na prethodni naučni skup. Svoja istraživanja, koja ćemo u celosti objaviti u Zborniku radova 2019. godine, autori su usmerili ka oblastima društveno-humanističkih nauka: istoriji, istoriji umetnosti, arheologiji, etnologiji i srpskom jeziku i književnosti – saopštavaju organizatori u najavnom saopštenju.\nPodsećaju da je, suočavajući se sa činjenicom da su zavičajna istorija i kulturno nasleđe nedovoljno istraženi, kao i sa potrebom promovisanja visokih standarda u naučno-istraživačkom radu, Istorijski arhiv u Smederevu 2016. godine organizovao naučni skup „Smederevski kraj 1918-1941“, čiji je krajnji rezultat bilo štampano izdanje Zbornika radova 2017. godine. Šesnaest stručnih članaka, kako mladih autora, tako i eminentnih istraživača, na taj način je postalo dostupno naučnoj i široj javnosti i upotpunilo je znanje o istoriji i istoriji umetnosti smederevskog kraja nedovoljno istraženog Međuratnog perioda.\nSvečano otvaranje skupa, najavljuju iz Istorijskog arhiva, zakazano je za petak, 5. oktobar, u 10 časova.\n← OD SREDE SISTEMATSKA DERATIZACIJA U SMEDEREVU\nUAHPŠEN ZBOG 16 KRAĐA →\nGALERIJA „DUŠAN STARČEVIĆ“: INTENZITET (NE)MIRA\n5. oktobra 2016. smederevske 1.709


Partizan će imati atraktivne pripreme, ovo su rivali i termini! - Sportske.net\nU najvećoj meri je već sada poznat plan priprema ekipe Partizana tokom predstojeće zimske pauze.\nSuma najavio bolje proleće Partizana!Nezadovoljni Savo: "Mnogo toga je loše, ne mogu više da očekujem..."Navijači Partizana se pitaju nakon pobede: "Čemu takvo ponašanje?" (TVITOVI)Partizan pobedio, Stojke se razbesneo u finišu!Poluvreme - Nova Partizanova neozbiljnost, ekspresno prokockana prednost\nFudbalerima Partizana ostalo je još da odigraju po jednu utakmicu na evropskoj (Astana) i domaćoj (Radnik) sceni, a onda im sledi toliko željeni odmor.\nZimske pripreme koje će uslediti početkom naredne godine imaće veliki značaj za ekipu Sava Miloševića. Šef struke crno-belih želi da na proleće igra njegovog tima bude unapređena i još kvalitetnija, a za to će biti neophodna i dodatna pojačanja.\nKada je u pitanju plan rada na pripremama, zna se da će crno-beli prvi deo priprema obaviti u Antaliji, a drugi u Kataru.\nBoravak u Antaliji je planiran za period od 14. do 27. januara, još nije poznato ko će sve biti protivnici Partizana, ali ''Telegraf'' otkriva da će najverovatnije jedan od rivala biti ukrajinski Šahtjor iz Donjecka.\nDrugi deo priprema je potpuno definisan. Crno-beli će u Kataru boraviti od 31. januara do 10. februara i tamo će učestvovati na veoma jakom turniru, a što je najvažnije, boravak će za sve ekipe učesnice biti - besplatan.\nTermini mečeva su već određeni, po ovom rasporedu:\n1. februar: Partizan – Lokomotiva, Spartak - Rostov\n4. februar: Rostov – Partizan\n5. februar: Lokomotiva – Spartak\n8. februar: Spartak – Partizan\n9. februar: Rostov – Lokomotiva


Istočna Ilidža: Potpisani ugovori o pomoći višečlanim porodicama - FILTER\nIstočna Ilidža: Potpisani ugovori o pomoći višečlanim porodicama\nNačelnik opštine Istočna Ilidža Marinko Božović potpisao je danas ugovore sa 24 porodice sa četvoro i više djece iz ove lokalne zajednice, koje će tokom 12 mjeseci dobijati po 100 KM.\nBožović je izrazio nadu da će korisnicima ovakav vid pomoći biti od koristi, dodajući da se navedene aktivnosti realizuju u okviru mjera pronatalitetne politike ove opštine.\nOn je napomenuo da drugu godinu zaredom opština sufinansira i troškove boravka djece u predškolskim ustanovama, te da je na godišnjem nivou za tu namjenu planirano oko 110.000 KM.\n“Kada su u pitanju troškovi boravka djece u vrtićima, potpisali smo ugovore sa 76 porodica. Riječ je o sufinasiranju troškova boravka đece u vrtiću u iznosu od 100 KM za prvo dijete, odnosno dodatnih 100 KM za drugo dijete. Sredstva su planirana u budžetu, a na mjesečnom nivou taj iznos je nešto manji od 10.000 KM”, izjavio je Božović.\nMajka šestoro djece Milanka Vasić istakla je da im ova pomoć od 100 KM mjesečno mnogo znači, te zahvalila opštinskom rukovodstvu na tome, dodajući da i ona i suprug rade, ali da su troškovi za život veliki.\nLjiljana Simanić, majka četvoro djece, od kojih su troje školarci, istakla je da je ovakva pomoć veoma značajna za višečlane porodice.\n“I te kako nam je važna ova pomoć od opštine i ovo je već druga godina zaredom da potpisujemo ugovor”, rekla je Simanićeva, koja je i predsjednik Udruženja porodica sa četvoro i više djece “Djeca su nam budućnost”\nTags: Opština Istočna Ilidža\nPrethodna Raspored redukcije vode za subotu\nSledeća Strahinja Erić najbolji sportista grada za 2020. godinu


Lap top i garderoba za osmočlanu porodicu Mijović - PPmedia\nLap top i garderoba za osmočlanu porodicu Mijović\nPosted on\t5 априла, 2019 6:07 pm by adminpp033\nOmladina Srpske napredne stranke u Priboju, u petak je posetila osmočlanu porodicu Mijović i tom prilikom donirala deci novi laptop Lenovo i garderobu.\nLaptop je kupljen sredstvima koja je prikupila u prethodnom periodu omladina stranke u Priboju, a odabrana je porodica Mijović iz naselja Potpeć, kao svetao primer višečlane porodice u današnje vreme i kao jedne od porodica koje su najbogatije onim najvrednijim, a to su deca. Laptop je kupljen po želji dece, a istoj će osim za zabavu i igru, služiti i za učenje i lakše savladavanje gradiva, kao i neformalno širenje znanja.\nDonacija osmočlanoj porodici Mijović\nOtac i glava porodice Milomir Mijović, zahvalio se na ovoj donaciji, rekavši da će laptop mnogo značiti deci čija je želja bila da isti poseduju. On se ujedno zahvalio i narodnom poslaniku iz Priboja, Кrstu Janjuševiću i predsedniku Opštine, Lazaru Rvoviću na dosadašnjim zalanjima za njegovu višečlanu porodicu, ali i mnoge druge porodice, osvrnuvši se na to da je on kao otac šestoro dece, uspeo da se zaposli u struci u svom gradu i tako obezbedi egzistenciju svojoj porodici ali i njegovo prisusustvo kao oca u odrastanju dece.\nOvo je samo jedna u nizu akcija Omladine Srpske napredne stranke u Priboju, koja je za cilj imala promovisanje svetlih primera, porodice i porodičnih vrednosti, ali i aktivizma koji daje podršku hrabrim ljudima koji se ličnim primerom bore za povećanje nataliteta.\nОзнаке: Krsto Janjušević, Srpska napredna stranka Priboj, vesti priboj


BBN Congress Management » BBN Conference & Congress Management\nBBN Congress Management je PCO (Professional Conference Organizer) osnovan 1989. godine i poseduje značajno iskustvo u pružanju kompletne usluge organizacije naučnih skupova, konferencija, kongresa, sastanaka, proslava i drugih događaja sa posebnim osvrtom na skupove u oblasti energetike.\nPored neosporivog iskustva BBN poseduje bazu relevantnih i direktnih kontakata stručnjaka, naučnih radnika i predstavnika kompanija i organizacija iz oblasti energetike, saobraćaja, medicine, veterinarstva, i mnogih drugih, sa preko 20 000 imena, koja se svake godine širi i unapređuje. Zahvaljujući obimnoj bazi kontakata kao i širokoj paleti aktivnosti koje preduzima, BBN značajno doprinosi maksimizaciji relevantnih učesnika na svakom skupu koji organizuje i time stvara osnove za višenamensku razmenu informacija tokom rada skupa kao i definisanje smernica budućih aktivnosti svojim klijentima, dok za sponzorske organizacije kreira priliku da svoje usluge ili proizvode promovišu koncentrisanoj grupi ciljanih posetioca. Uz navedene prednosti, agencija niz godina sarađuje sa velikim brojem proverenih podizvođača što dopušta značajnu fleksibilnost u pristupanju različitim zahtevima i mogućnostima klijenata. Kompetitivnu snagu BBN-a velikim delom čini i tim ljudi koji svakoga dana dokazuje da je pravi način za uspešno poslovanje i dostizanje visokog kvaliteta usluge spoj samouverenog i iskusnog sa jedne i obrazovanog i ambicioznog mladog kadra sa druge strane, sa konstantnom potrebom da se dokazuje i u svom poslu bude još bolji.\nBBN poseduje bazu relevantnih i direktnih kontakata stručnjaka, naučnih radnika i predstavnika kompanija i organizacija iz oblasti energetike, saobraćaja, medicine, veterinarstva, i mnogih drugih, sa preko 20 000 imena, koja se svake godine širi i unapređuje.\nKvalitet odnosa sa klijentima osnovni je prioritet agencije. Od samog početka, 1989. godine, kada je gospodin Ninoslav Bjelica osnovao BBN, sa klijentima se gradi partnerska saradnja zasnovana na međusobnom uvažavanju i poverenju, radi što uspešnije realizacije skupova. Agencija ne ulazi u nove poslove ukoliko bi to ugrozilo kvalitet obaveza prema tekućim klijentima i pored toga, kao partner u organizaciji, uvek je spremna da umanji sopstveni interes u slučaju nepredviđenih nepovoljnih okolnosti.\nBBN saradnju nudi svima onima koji svojim kolegama iz zemlje i inostranstva žele da se predstave kao izvrsni domaćini, ne zapostavljajući pritom svoje primarne obaveze. Svoje klijente agencija prepoznaje u naučnim, obrazovnim, sportskim i strukovnim institucijama, kao i kompanijama u oblasti energetike, i drugim. Profesionalnom uslugom BBN obezbeđuje klijentima da bez ulaganja sopstvenog rizika i suvišnog napora podignu ugled delatnosti koja je u pitanju kao i poverenje sredine.


Novi monetarni instrumenti za veću podršku malim kompanijama - Kineski Radio Internacional\n2020-06-03 12:35:18 | CRI\nKineska centralna banka (Narodna banka Kine) će pojačati finansijsku pomoć malim i mikro kompanijama kroz nove instrumente monetarne politike.\nTo dolazi usred napora zemlje da stimuliše realnu ekonomiju, navodi se u dva saopštenja koja su zajednički izdali Narodna banka Kine i druga četiri regulatorna tela.\nNarodna banka Kine planira da od 1. juna upotrebi 400 milijardi juana (oko 56,2 milijarde američkih dolara) posebne kvote za ponovno kreditiranje za kupovinu 40 posto inkluzivnih zajmova malih i mikro kompanija koje lokalne banke izdaju od 1. marta do 31. decembra ove godine.\nTaj potez će smanjiti opterećenost banaka zbog dugovanja i direktno pomoći u obnavljanju likvidnosti, rekao je Li Ćilin, glavni ekonomist kompanije za vrednosne papire “Yuekai Securities”, dodajući da će time male kompanije dobiti i veću kreditnu podršku.\n"U odnosu na prethodne instrumente, novi instrumenti su više tržišno orijentisani, inkluzivni i direktni", saopštila je Kineska centralna banka.\nNovi instrumenti mogu da pomažu malim i mikro preduzećima da održavaju novčane tokove, steknu lakši pristup kreditima i smanjuju troškove finansiranja, navela je Kineska centralna banka.\nZemlja radi na razvoju novih instrumenata monetarne politike koji mogu direktno da stimulišu realnu ekonomiju, pri čemu je prevashodno preduzeti mere kako bi se kompanijama lakše obezbedili zajmovi i promovisalo se kontinuirano snižavanje kamatnih stopa, navedeno je u ovogodišnjem izveštaju o radu Vlade.


sindikati : Južne vesti\nSindikalac iz niške "Mediane": Broj sindikata na istorijskom maksimumu, prava radnika na minimumu\n20:14, 31. 12. 2021.\nDa je situacija takva da svako pravi svoj sindikat, najviše poslodavci, a da ka radnicima ide demagogija i neispunjena obećanja, u emisiji 15 minuta govori predstavnik Ujedinjenih sindikata Srbije u niškom JKP Mediana Nenad Živković. Govori i o tome kakav je položaj zaposlenih u firmi sa 9 sindikata, kakvi su uslovi rada i šta bi trebalo da se promeni da i Nišlije budu zadovoljnije uslugama najvećeg komunalnog preduzeća u gradu.\nSud vratio sindikalca na posao u prokupački Sportski centar koji će uskoro biti ugašen\n13:12, 5. 11. 2021.\nPosle skoro 4 godine suđenja, pravosnažnom presudom Apelacionog suda u Nišu, predsednik Nezavisnog sindikata zaposlenih Sportskog centra u Prokuplju Vanja Stojanović vraćen je na posao uz obavezu poslodavca da isplati sva zaostala potraživanja i oko 200.000 dinara na ime sudskih troškova. U međuvremenu je pre nekoliko meseci u Sportskom centru pokrenuta likvidacija, pa će Stojanović ubrzo ponovo morati na biro rada.\nSindikati JKP "Mediana" najavili štrajk za danas, pa ga "zamrzli" nakon obećanja nadležnih\n15:19, 25. 8. 2021.\nNakon što su za danas najavili štrajk upozorenja sa zahtevima da se uradi sistematizacija, potpiše kolektivni ugovor i reši problem voznog parka i spreči operativni kolaps firme, predstavnici 6 sindikata niškog JKP Mediana od njega su odustali. Iz ovih sindikata kažu da je štrajk "zamrznut" nakon sastanka sa gradonačelnicom Draganom Sotirovski, većnikom za komunalne delatnosti Miroslavom Đokićem i direktorom ovog preduzeća Ivanom Mihajlovićem koji su im obećali rešenje, a sindikalisti ističu da će ako dogovori ne budu ispoštovani štrajka ipak biti.\nRužić i sindikati poručili da je redovna nastava najbolja opcija, konačna odluka na sednici Kriznog štaba\n19:26, 18. 8. 2021.\nO tome da li će đaci od 1. septembra nastavu pratiti onlajn ili će biti u školskim klupama biće odlučeno na sednici Kriznog štaba, a poruka današnjeg sastanka ministra prosvete Branka Ružića sa predstavnicima sindikata prosvetnih radnika jeste da je redovna nastava najbolja opcija i da je vakcinacija učitelja i nastavnika jedan od uslova za to.\nIzbori za novog predsednika Sindikata Gradske uprave Niš do kraja maja\n14:14, 7. 5. 2021.\nNakon smene predsednika Sindikata Gradske uprave Marka Savića, Sindikat Uprave Srbije je za poverenika Sindikalne organizacije Skupštine grada Niša imenovao Miloša Ranđelovića, čiji je zadatak, kako su saopštili, da u roku od 90 dana sprovede izbore za novog predsednika. Zbog kolektivnog ugovora i prava radnika, kako kaže Ranđelović za Južne vesti, izbori će biti što pre, najavljuje ih za dve do tri nedelje.\n10:42, 6. 4. 2021.\nDva od 3 člana štrajkačkog odbora formiranog oktobra 2017. godine, nakon što je otkaz dobilo 8 čistačica Turističko-sportskog centra u Prokuplju, a koji su zbog podrške otpuštenim radnicama i sami dobili otkaz, posle više od 3 godine suđenja, pravosnažnom presudom Apelacionog suda u Nišu ponovo su vraćeni na posao. Treći član, predsednik štrajkačkog odbora i Sindikata zaposlenih u TSC Vanja Stojanović je nepravosnažnom presudom vraćen na posao, ali odluka prokupačkog suda još nije konačna.\nNajavljeno povećanje minimalca, ali i penzija od Nove godine\n18:20, 14. 9. 2020.\nNova minimalna cena rada biće 32.126 dinara, što je povećanje od 6,6 %, saopštio je predsednik Sindikata Nezavisnost Zoran Stojiljković, ujedno i predsedavajući Socijalno-ekonomskog saveta koji je i predložio novi “minimalac”. Odluku donosi Vlada Srbije, a ministar Siniša Mali najavio i povećanje penzija za 5,9 % od 1. januara.\nNema dogovora o povećanju minimalca, ukoliko ga ne bude za nedelju dana, preseći će - Vučić\n16:11, 8. 9. 2020.\nKompromisa između sindikata i poslodavaca danas nije bilo, pregovori su završeni bez rešenja, pa minimalac ostaje isti, iako sindikati traže 37.000 dinara, a poslodavci nude povećanje do 6%. Iz Unije poslodavaca kažu da se pregovori nastavljaju 14. septembra i ukoliko i tada ne bude dogovora, odluku će doneti predsednik Srbije Aleksandar Vučić.\nSindikat: Ni jug nije spreman za početak nastave, škole nemaju para za adekvatnu zaštitu od korone\n15:45, 1. 9. 2020.\nNakon što nije prihvaćen zahtev Unije sindikata prosvetnih radnika da se početak školske godine odloži za dve nedelje zbog korone, njihovi predstavnici u Nišu upozorili su danas da sistem ni na jugu nije spreman za povratak đaka u klupe. Takođe napominju da lokalne samouprave i škole nemaju para za dezinfekciona sredstva i zaštitne maske, te se nadaju da se nakon ovog eksperimenta neće proširiti epidemija.\nSindikati: Radnici u strahu da će teret pandemije pasti na njihova leđa\n15:24, 1. 5. 2020.\nMeđunarodni praznik rada radnici u Srbiji dočekali su u vanrednom stanju. Ni ovog 1. maja nema masovnijih radničkih protesta, a nema ni tradicionalnog roštiljanja i uranaka. Sindikalisti su saglasni u tome da su radnici njihov praznik dočekali u nehumanom karantinu, represiji, depresiji i strahu, a da je pandemija izgovor za već prisutnu recesiju i stagnaciju plata. Sa druge strane, Ministar za rad, zapošljavanje, boračka i socijalna pitanja Srbije Zoran Đorđević kaže da u Srbiji radnička prava nikada nisu bila na višem nivou.


Vozovi - Blic Online\nMašinovođe nose teško breme: Troje ljudi stradalo na prugama RS u avgustu\nSto odsto mašinovođe nisu krive za udes, verujte, ali njima je kazna sama činjenica da su oduzeli nekome život. To je preteško breme, poručuju iz Sindikata saobraćaja i veza RS.\nIGNORISAO ZVUČNA UPOZORENJA MAŠINOVOĐE Poginuo muškarac kada ga je udario voz kod Doboja\nNepoznati muškarac poginuo je kada ga je udario putnički voz između železničkih stanica Srpska Kostajnica - Stanovi kod Doboja, saopšteno je iz preduzeća "Željeznice Republike Srpske" (ŽRS).\nSUDARILA SE DVA VOZA U HRVATSKOJ Povređene dve osobe, na terenu policija i hitna pomoć\nU čeonom sudaru dva teretna voza u Rusiji ČETVORO POGINULIH\nČetiri osobe su danas poginule, a još četiri su povređene u čeonom sudaru dva teretna voza u Amurskoj oblasti u Rusiji.\nSUDAR VOZOVA Najmanje troje mrtvih u Rusiji\nTri osobe poginule su u sudaru dva voza u ruskom regionu Amur, saopštile su nadležne lokalne službe.\nNajmanje 32 osobe su poginule, a 66 je povređeno u sudaru dva voza severno od grada Sohag u Egiptu, saopštilo je Ministarstvo zdravlja.\nPOVRATAK VOZOVA SA SPAVAĆIM KOLIMA Do 2024. u mreži 13 evropskih gradova\nOd danas je počela primena novog reda vožnje kojim su planirana 322 polaska vozova za prevoz putnika.\nSvi švajcarski funkcioneri na SLUŽBENA PUTOVANJA moraće da idu VOZOM\nSvi švajcarski funkcioneri na federalnom nivou ubuduće će, gde god je moguće, na službena putovanja morati da idu vozom, a ne avionom.\nVOZOVI U TRCI SA AVIONIMA Zemlje EU žele više putnika na železničkim linijama do 1.000 kilometara\nMeđugradski prevoz u Srbiji krenuo je danas, a ministarka građevinarstva, saobraćaja i infrastrukture Zorana Mihajlović izjavila je da će na putevima biti 3.500 autobusa na teteritoriji cele zemlje, kao i da će za nekoliko dana međugradski saobraćaj biti u punom kapacitetu.\nŽeleznički prevoz putnika biće ponovo uspostavljen od ponedeljka, 4. maja, a u Srbija vozu kažu da su za to spremni i da su preduzete sve mere dodatne zaštite kako putnika, tako i voznopratnog osoblja.\nKineske vlasti uvode "pametne" vozove na jednoj od linija metroa, koji mogu da detektuju putnike bez medicinskih maski, saopštila je agencija Sinhua, pozivajući se na operatora Pekinškog metroa.


VEŠTINA SKLADA UMA I TELA - Glas Podrinja\nSVETSKI JUNIORSKI KUP ZA MAČEVAOCE U HALI “ZORKA”\nVEŠTINA SKLADA UMA I TELA\nU dva dana vitešku borbu na parketu šabačke dvorane vodilo je 227 mačevalaca. Zadovoljstvo je determinisano ambicijama pre početka, no slavlje zbog titula mogli su da prirede u Mađarskoj i Italiji. Šabac postaje i grad mačevanja, šireći niz manifestacija koje je organizovao. Kup uvertira za Evropsko seniorsko u Novom Sadu\nNavijanje, saveti trenera i zvuci iskrene, slovima neopisive radosti i tuge, već decenijama krase dvoranu “Zorka” prilikom različitih sportskih takmičenja. Ipak, prethodne subote i nedelje, kroz tu (dis)harmoniju zvukova, uramljujući retku tišinu i jasno nadjačavajući druge frekvencije, probijao se zvuk udara metal o metal vremenski ograničen sirenom koja dodeljuje poen. Prvi put Šapčani su imali priliku da uživo gledaju mačevanje, najmlađi sport ovdašnje sportske porodice, ali i veštinu o kojoj smo slušali u bajkama najranijeg detinjstva. U viteškim borbama mač je simbolisao hrabrost, odvažnost, veštinu, prevazilazio je značenje običnog oružja, a sada su u Šapcu bili oni koje je mač inspirisao na akciju, koji su želeli da se lično oprobaju i tako odlučili da baš mačevanje bude njihov sportski izbor.\nVeć nekoliko dana pre subote 3. februara u gradu su se mogle čuti strane reči i videti momci u trenerkama sa različitim nacionalnim obeležjima. Behu to učesnici Svetskog kupa za juniore (disciplina mač). Svetska mačevalačka federacija poverila je našem Savezu organizaciju jednog od osam Svetskih kupova, a on domaćinstvom nagradio Mačevalački klub “Cerski junaci 1914” iz Šapca za sve uspehe ostvarene u prethodne dve godine.\n- Šabački klub nije samo rezultatski uspešan, već je i organizaciono, za kratko vreme, dostigao visok nivo i predstavlja primer kako bi mi u Savezu želeli da rade klubovi u Srbiji. Od starta je i Grad Šabac pružio svu podršku i za nas nije ni bilo dileme da li Šabac zaslužuje poverenje. Hvala klubu, Sportskom savezu i Gradu što su omogućili jedno veliko takmičnje u Srbiji i siguran sam da će naš sport biti sve popularniji iz godine u godinu – istakao je generalni sekretar Mačevalačkog saveza Srbije Vukašin Stošić.\nU dva dana, pojedinačno i ekipno, nastupilo je 227 boraca iz 34 zemlje i sa svih kontinenata planete. Borili su se aktuelni evropski i svetski šampion, deset najboljih na rang-listi Svetske mačevalačke federacije, te je Kup bila prilika da se spoznaju sve draži sporta ne toliko popularnog u Srbiji.\n- Trudimo se da podignemo popularnost, da podstaknemo druge gradove koji mogu formirati klubove, da animiramo najmlađe, a mislim da su ovakva takmičenja najefikasniji način u ostvarenju želja. Ko je ovde zavoleo mačevanje, imao je priliku da upozna buduće zvezde ovog sporta i osvajače najvećih odličja. Mi kao Srbija smo nastupili sa sedam boraca, iako nemamo značajnijih uspeha, moramo biti zadovoljni jer su to sve mlađi juniori koji su debitovali u ovoj starosnoj kategoriji na jakom takmičenju – rekao je predsednik Mačevalačkog saveza Srbije Darko Rus.\nŠabački klub još nema borce stasale za ovaj nivo takmičenja, ali je Svetski kup bio izvanredna prilika da se uči od najboljih, da budući reprezentativci upijaju poteze vrhunskih juniora i primene ih već na prvom narednom treningu.\n- Iako postojimo od 2014. godine, takmičimo se od 2016. i već sada imamo ekipnu pionirsku titulu u floretu, vodećeg borca te kategorije Luku Rankovića, potom Luku Maksimović i druge brojne talentovane borce. Želimo da odbranimo titule i ove godine, a uvren sam da će nam ovo takmičenje u našem gradu pomoći u tome – smatra Vladan Radović iz MK “Cerski junaci”.\nČast da svečano otvori Svetski kup pripala je predsedniku Skupštine grada Šaca Nemanji Pajiću.\n- Koliko Šapčani vole sport i koliko je naš grad poznat u sportskim okvirima dobro je poznato, a izuzetno mi je drago što se širi i naša sportska porodica i što imamo priliku da budemo domaćini takmičenja u različitim sportovima. Do pre nekoliko godina nismo imali ni klub, a evo sada smo organizatori velikog, međunarodnog mačevalačkog takmičenja sa gostima iz celog sveta. Mislim da smo još jednom bili divni i gostoljubivi domaćini kao i ranije. Ne želimo da Svetski kup bude samo jednom organizovan ovde, već da budemo tradicionalni domaćini i narednih godina – rekao je Pajić obraćajući se prisutnima.\nBorbama je prisustvovao i gradonačelnik Šapca Nebojša Zelenović, kao i delegacija Ambasade Kraljevine Norveške u Srbiji predvođena Njegovom ekselencijom Arne Sanes Bjorstadom.\nKup u Šapcu je i uvertira za još jedno veliko mačevalačko takmičenje u Srbiji.\n- Na proleće će Novi Sad biti domaćin Evropskog seniorskog šampionata, u godini kada Savez slavi 90 godina rada. Očekujemo visoke zvanice i nadam se da ćemo imati priliku da ugostimo i Šapčane – rekao je Rus.\nMAĐAR I ITALIJANI\nSvetski juniorski kup obuhvatio je nadmetanja u pojedinačnoj i ekipnoj konkurenciji. Iznenađenje u pojedinačnim borbama priredio je Mađar Čaba Farkaš. Ubedljivo se probio do polufinala gde mu nisu davane velike šanse u duelu sa šampionom sveta i vodećim na rang-listi Jakubom Jurkom (Češka). Ipak, nadvisio je šampiona, a potom u finalu, uprkos lošem početku, pobedio Francuza Luiđi Mideltona. Uz Jurku bronzu je zaslužio i Tamaš Koh (Mađarska).\nU ekipnoj konkurenciji zlatu su se radovali Italijani. Poljska je “pala” u velikom finalu, a na najniže mesto postolja “morali” su Sjedinjene Američke države i Estonija.


Reakcije u Crnoj Gori: Šešeljevu prijetnju treba procesuirati\nPovodom prijetnje koju je na pres konferenciji u Beogradu izrekao haški optuženik i lider Srpske radikalne stranke (SRS) Vojislav Šešelj na račun premijera Mila Đukanovića, Vrhovno državno tužilaštvo Crne Gore je iniciralo provjeru postojanja krivičnog djela, a u Demokratskoj partiji socijalista (DPS) očekuju reakciju nadležnih institucija Srbije. Šešelj je govoreći o crnogorskom premijeru koristio aluziju koja upućuje na likvidaciju.\nNazivajući premijera Mila Đukanovića mafijašem, lider vanparlamentarne Srpske radikalne stranke i haški optuženik Vojislav Šešelj je pozvao premijera da se povuče sa funkcija, jer u protivnim moraće da mu se sudi, a „nije nemoguće da se za njega nađe neki crnogorski Meljak“. Aluzija na slučaj „Meljak“ je prema tumačenju podgoričke „Pobjede“, a što su prenijeli i drugi mediji, direktna prijetnja premijeru Đukanoviću likvidacijom, jer je slučaj Meljak poznat kao mjesto u okolini Beograda gdje su u Srbiji 2003 godine likvidirani vođe Zemunskog klana nakon ubistva premijera Zorana Đinđića.\nO tome da li postoje elementi krivičnog djela u ovoj Šešeljevoj poruci, ispitaće Više državno tužilaštvo u Podgorici, saopštila je za naš radio portparol Vrhovnog državnog tužilaštva Dragana Maljević:\n„Povodom medijskih navoda koji se odnose na poruke sa press konferencije haškog optuženika Vojislava Šešelja, vrhovni državni tužilac Ivica Stanković zatražio je od rukovodioca Višeg državnog tužilaštva u Podgorici da provjeri da li u navedenim postupanjima ima elemenata krivičnog djela koje se goni po službenoj dužnosti, te da u slučaju potrebe zatraži pomoc od nadležnih organa iz Republike Srbije“, navodi Dragana Maljević.\nKomentarišući poruku Vojislava Šešelja, beogradski kriminolog Dobrivoje Radovanović kaže da bilo koja izjava koja sadrži prijetnju bezbjednosti političkim činiocima se mora uzeti ozbiljno, pa čak i onda kada dolazi i od poličkih aktera kakav je Šešelj:\n„Mora se uzeti ozbiljno zato što uvjek postoje političke pristalice koje će njegove riječi shvatiti kao nalog za akciju i pokušati da izvrše ubistvo političara. Zato mislim da državni organi Crne Gore moraju pokrenuti akciju dvostrukog značaja: prvo Tužilaštvo mora da pokrene postupak za odgovornost Šešelja za to, a drugo bezbjednosne snage Crne Gore povećati opreznost i spriječiti svaku akciju u tom pravcu“, smatra Radovanović.\nBez obzira što je javnost Srbije i Crne Gore navikla na nekontrolisane izjave Vojislava Šešelja, državni organi Srbije bi trebalo da reaguju na najnoviju izjavu jer takve izjave nisu nimalo naivne, kaže visoki funkcioner Đukanovićeve Demokratske partije socijalista Predrag Sekulić:\n„Vjerujem da je naša, a i javnost Srbije, navikla da on traži pažnju i teško je to kontrolisati. Sa druge strane, mislim da je nesporno i da treba očekivati da državni organi Srbije reaguju na ovakve izjave jer one nisu nimalo naivne. Čini mi se da tu ima elemenata bića krivičnog djela ali nije moje da podsjećam državne organe Srbije na koji način treba reagovati kada su ovakve stvari u pitanju“, konstatuje Sekulić.


Jove Ilića 165, 11250 Beograd\nŠta je Evropski studentski forum?\nEvropski studentski forum je vodeća studentska organizacija na Fakultetu političkih nauka. Ono čime se Evropski studentski forum bavi, pored poboljšanja kvaliteta studija, je i informisanje i afirmacija mladih radi stvaranja boljeg društvenog položaja, kao i stvaranje mogućnosti za razmenu iskustava studenata našeg fakulteta sa studentima širom sveta. Organizacija je nastala 2006. godine na inicijativu tadašnjih brucoša radi reforme sistema i zalaganja za prava studenata koji studiraju po Bolonji. Svoje ciljeve ostvaruje obavljajući razne aktivnosti i delovanjem u različitim interesnim sferama. Evropski studentski forum učestvovao je u organizovanju niza konferencija i seminara, tribina, simulaciji Parlamenta, posetama mnogim relevantnim državnim institucijama, studijskim posetama najpoznatijim medijskim kućama u Srbiji itd. Zahvaljujući predanosti i radu svojih članova, ESF često organizuje humanitarne akcije od kojih se prikupljena sredstva doniraju onima kojima je to najpotrebnije. Naša organizacija danas broji preko 300 članova sa svih smerova i godina Fakulteta političkih nauka.\nZANIMA TE NEŠTO VIŠE?\nPostavi nam pitanje, pošalji komentar ili sugestiju!\nby Evropski studentski forum / 10/29/2018\nPoseta redakciji NIN-a\nby Evropski studentski forum / 10/26/2018\nPoseta ambasadi Brazila\nby Evropski studentski forum / 10/18/2018\nMeđu mnogim redakcijama koje su posetili studenti Fakulteta političkih nauka našla se i redakcija nedeljnika NIN. U opuštenoj atmosferi, studenti su razgovarali sa novinarima NIN-a o tome šta vole da čitaju, kojom vrstom novinarstva žele da se bave, ali i o raznim aktuelnim temama. Osim toga, studenti su dobili veoma […]\noktobar 29, 2018 / No Comments / More\nSajam stipendija u inostranstvu\nEvropski studentski forum imao je tu čast da bude deo prvog sajma u Srbiji posvećenog školovanju i stipendijama u inostranstvu, u organizaciji Ino Agencije. Posetioci sajma imali su priliku da se upoznaju sa stipendijama i studijskim programima preko četrdeset univerziteta iz celog sveta. Putem brojnih štandova i prezentacija, studenti su […]\noktobar 28, 2018 / No Comments / More\nStudenti Fakulteta političkih nauka posetili su ambasadu Brazila gde ih je ugostio sekretar Edison Santjago. Sekretar je govorio o radu i obavezama ambasade u Srbiji, političkoj i ekonomskoj situaciji u Brazilu, i pozitivnom diplomatskom odnosu sa Srbijom. Istakao je da je Brazil demokratska zemlja i nema govora o uvođenju ponovne […]\noktobar 26, 2018 / No Comments / More\nRazvijanje preduzetničkih materijala kod mladih\nSinoć je na Fakultetu političkih nauka održana tribina u saradnji sa startup centrom Ekonomskog fakulteta. Nenad Stajić, jedan od koordinatora Startup centra i saradnik u Centru za saradnju sa privredom, studentima i studentkinjama govorio je o startap-u uopšte, načinima na koji ideje mogu da se pretoče u održiv biznis, o […]\noktobar 25, 2018 / No Comments / More\n180 godina odnosa Srbije i Rusije\nU sklopu obeležavanja 180 godina diplomatskih odnosa Srbije i Rusije, članovi Evropskog studentskog foruma imali su priliku da budu učesnici “Konferencije mladih lidera Srbije i Rusije – 180 godina saradnje”. Na Konferenciji koja se održava 19. i 20. oktobra, prisustvovaće 30 mladih predstavnika institucija Ruske Federacije, članovi omladinskog parlamenta i […]\noktobar 19, 2018 / No Comments / More\nARHIVA Izaberi mesec oktobar 2018 avgust 2018 jul 2018 maj 2018 april 2018 mart 2018 februar 2018 decembar 2017 novembar 2017 oktobar 2017 april 2017\nVaš #esf_fpn Modality Theme powered by WordPress


Ne zna se koliko je Er Srbija dobila iz budžeta za linije iz Niša - Ekonomija - Dnevni list Danas\nPočetna » Ekonomija » Ne zna se koliko je Er Srbija dobila iz budžeta za linije iz Niša\nStručnjaci ocenjuju da je normalno da pandemija umanji broj letova i na linijama od javnog interesa sa niškog aerodroma\nNe zna se koliko je Er Srbija dobila iz budžeta za linije iz Niša\nZ. Miladinović29.07.2021. 16:12\nNe postoje javno dostupni podaci o tome koliko je nacionalni avio prevoznik Er Srbija inkasirala budžetskog novca za 12 linija od javnog interesa sa niškog aerodroma „Konstantin Veliki“ od sredine 2019, kada su te linije ustanovljene, niti je naš list te podatke ove nedelje uspeo da dobije od nadležnih.\nStručnjaci ocenjuju da bi aktuelna odluka Er Srbije da leti na samo dve od 12 linija mogla biti opravdana zbog pandemije korona virusa, ali da bi građani trebalo da znaju koliko je njihovog novca ta kompanija potrošila, na koji način i sa kojim rezultatom.\nNacionalna koalicija za decentralizaciju upozorila je da Er Srbija, umesto na predviđenih 12 linija od javnog interesa, koje se subvencionišu iz budžeta, sa niškog aerodroma leti samo do Tivta i Hana. NKD je upitala Vladu i tu avio kompaniju zašto nema svih subvencionisanih letova Er Srbije iz Niša, koliko građane košta neletenje Er Srbije i da li je ovo priznanje da je koncept subvencija bio loš i nepotreban. Ona je podsetila da su lou-kosteri koji lete sa niškog aerodroma već normalizovali avio-saobraćaj koji je prekinut pandemijom.\nEr Srbija je u aprilu 2019. godine pobedila na međunarodnom tenderu za izbor avio-prevoznika za tih 12 linija iz Niša. Tada je saopšteno da će one biti subvencionisane u periodu od 1. jula 2019. do 30. juna 2023. godine, a za tu namenu iz republičkog budžeta planirano je 1,8 milijardi dinara za tri godine, odnosno 600 miliona godišnje. Ugovor o subvencionisanju Er Srbije na ovim linijama nije objavljen.\nBojan Avramović, bivši direktor Regionalne razvojne agencije „Jug“, koja je kroz studije i elaborate uređivala poslovanje „Konstantina Velikog“ u redovnom saobraćaju, kaže za naš list da u „svim ugovorima postoji klauzula o višoj sili“, a pandemija to jeste, tako da „postoji više nego opravdan i razuman razlog za smanjivanje broja subvencionisanih linija Er Srbije“. Tek kada se situacija „unormali“, može da se traži ispunjenje svih obaveza iz ugovora, uveren je on.\n– Na tenderu na kojem je pobedila Er Srbija primenjena je evropska regulativa u pogledu plaćanja. Pet miliona evra godišnje je okvirni iznos i ne uplaćuje se Er Srbiji, letela – ne letela, već joj se pokrivaju troškovi i razumna zarada, i to po odbitku iznosa koji je prihodovala od karata, koji je iz meseca u mesec različit – kaže Avramović.\nOn ocenjuje da su, ipak, najveći problem „nestručno izabrane“ linije od javnog interesa. Ima bar deset drugih linija od javnog interesa na kojima Er Srbija može više da prihoduje, kaže.\n– Već je prošlo dovoljno vremena da se vidi koje su linije dobro izabrane, a koje su promašaj. Predlažem da Vlada, Grad Niš i Er Srbija što skorije razmotre druge linije i da promene bar sedam ili osam postojećih. Ako ne ide Budimpešta – a ne ide, sigurno će ići Ajndhoven ili Pariz – kaže Avramović.\nI Petar Vojinović, urednik vazduhoplovnog portala Srbije Tango siks, ocenjuje za naš list da bi jedino pandemija kovida 19 mogla biti razlog zašto Er Srbija ne leti na svim linijama od javnog interesa iz Niša, podsećajući da i druge kompanije vraćaju letove sukcesivno.\n– Ne verujem da postoji drugi razlog zbog kojeg ona ne leti na ovom linijama, pošto joj se pokrivaju troškovi, a ako ima popunjen avion ima i profit. Da li (ne)letenjem na svih 12 destinacija krši ugovor, ne znamo, jer ne znamo šta u njemu piše – kaže Vojinović.\nOn precizira da Er Srbija ne dobija unapred novac iz budžeta za svih 12 linija iz Niša, već joj se on uplaćuje na mesečnom nivou i „postpejd“, u zavisnosti od toga koliko je bilo letova i koliki su joj troškovi.\nSvi nadležni ćute\nNi Ministarstvo građevinarstva, saobraćaja i infrastrukture, a ni Er Srbija nisu odgovorili na pitanja Danasa koliko je novca ovaj prevoznik do sada dobio iz republičkog budžeta po osnovu ovih linija, koliko dugo i na kojim linijama od javnog interesa nije leteo, te zašto nije obnovio letove zaustavljene pandemijom i kada će to učiniti.\nIz Aerodroma Srbije, kojima pripada „Konstantin Veliki“, kazali su da je za ovakva pitanja nadležna Er Srbija, pošto se ona „odnose na njene planove i poslovanje“.\nbojan avramovicEr Srbijakonstantin velikiNišNKDPetar Vojinovićsubvencionisane linijeNiš\nJedno reagovanje na “Ne zna se koliko je Er Srbija dobila iz budžeta za linije iz Niša”\n01. avgusta 2021. u 21.12\nBravo pravo u centar,samo tako nastavite i jos vise da se pozabavite ovom temom.✌✌✌


Poljoprivreda: Dogovor o subvencionisanju poljoprivrednika\nPredstavnici poljoprivrednika, koji su prethodnih dana štrajkovali i traktorima blokirali veliki broj važnih saobraćajnica u Vojvodini, prošlog vikenda su postigli dogovor sa predstavnicima Ministarstva poljoprivrede da subvencije ostanu na prošlogodišnjem nivou, odnosno da će biti subvencionisana sva poljoprivredna gazdinstva do 100 hektara.\nSubvencionisanje zapošljavanja: Novac za 28 radnih mesta\nU okviru Lokalnog akcionog plana za podsticaj zapošljavanja opštinski Savet za zapošljavanje odobrio je 4,5 miliona dinara (2,3 miliona iz opštinskog budžeta i 2,2 miliona dinara preko Nacionalne službe za zapošljavanje) za subvencionisanje otvaranja 30 radnih mesta. Predviđeno je samozapošljavanje 13 osoba podsticajem pokretanja samostalnih delatnosti i zapošljavanje 17 radnika stimulisanjem privrednika za otvaranje novih radnih mesta.\n26 jul 2013\tInfo\nMere za smanjenje nezaposlenosti u Bečeju: Konkursi za subvencije\nU cilju smanjenja broja nezaposlenih u opštini Bečej, u skladu sa Lokalnim akcionim planom zapošljavanja u 2013. godini i realizacijom mera aktivne politike zapošljavanja, lokalna samouprava je 9. jula raspisala četiri javna poziva za dodelu subvencija.\n09 jun 2017\tIzmeđu dva broja\nPoziv Nacionalne službe za zapošljavanje i opštine Bečej: Subvencije za samozapošljavanje\nZainteresovani još imaju nekoliko dana da se prijave na zajedničke javne pozive Nacionalne službe za zapošljavanje i opštine Bečej koji su raspisani 29. maja i biće okončani 13. juna.


Sindikat penzionera Srbije „Nezavisnost“ učesnici Olimpijade sporta, zdravlja i kulture trećeg doba | UGS Nezavisnost\nKao i prethodnih godina, članovi Sindikata, odnosno Udruženja penzionera Srbije ‘’Nezavisnost’’ i ove su godine bili aktivni učesnici Olimpijade sporta, zdravlja i kulture trećeg doba, koja je održana u Vrnjačkoj Banji, od 29. septembra do 03. oktobra.\nOvu značajnu manifestaciju, organizovao je Pokret trećeg doba, sa ciljem promovisanja i organizovanja aktivnijeg i kreativnijeg života pripadnika trećeg doba – penzionera i drugih starih lica, a podržali su je nadležni organi i institucije Republike Srbije, kao i Opština Vrnjačka Banja. Uz članove Saveza penzionera Srbije, sportskih i drugih udruženja koja okupljaju starija lica, na Olimpijadi je učestvovalo i četrdeset članova Sindikata (Udruženja) penzionera Srbije ’’Nezavisnost’’, kao i desetak naših gostiju, članova nekoliko sindikata penzionera iz Italije, Hrvatske, Makedonije i Republike Srpske.\nPenzioneri i druga starija lica – učesnici Olimpijade su, osim učešća u mnogobrojnim sportskim disciplinama (šah, pikado, brzo hodanje – štafeta, fudbal, košarka, rukomet, ribolov…), prisustvovali i drugim značajnim aktivnostima, susretima na aktuelne teme i razgovorima o pitanjima aktuelnim za ovu populaciju te raznim kulturnim i zabavnim programima. Posebno je zapažena bila izložba o dizajnu u Finskoj, u organizaciji Ambasade Finske u Beogradu.


Horor igra Carrion tokom prve nedelje prodata u preko 200.000 primeraka - PLAY!\nDugi period čekanja na horor igru sa jedinstvenim obrtom je konačno priveden kraju ovog leta, što se odrazilo na prilično jaku prodaju tokom prve nedelje.\nHoror igra Carrion u kojoj se igrači nalaze u ulozi negativca, odnosno vanzemaljca koji za cilj ima proždiranje svih ljudi u svemirskoj stanici, prodata je u preko 200.000 primeraka tokom prve nedelje prodaje.\nPošto se radi o igri koja nije agresivno reklamirana od strane izdavača Devolver Digital, ova cifra je sasvim solidna, pogotovu kada se napomene da se ne računaju igrači koji su Carrion zaigrali putem Xbox Game Pass.\nCarrion je privukao dosta pažnje tokom faze razvoja, a i mi smo nekoliko puta pisali o igri i imali smo prilike da isprobamo demo verziju pre par meseci.\nPre nego što se upustite u kupovinu igre, imate priliku da isprobate besplatni demo na Steamu i vidite da li ste skrojeni za ulogu negativca, ili ubijanje sopstvene rase u igri nije vaš “fazon”.\nRelated Items:Carrion, Devolver Digital, horor, Horror, Indie, prodaja, reverse horror, sales


Demokrate traže garancije prije pregovora – Sjever Crne Gore\nDemokratska Crna Gora postavila je danas uslove pod kojima bi učestvovala u razgovorima unutar parlamentarne većine, među kojima je i garancija da niko od njih neće formirati bilo kakvu vladu sa Demokratskom partijom socijalista (DPS).\nIz te partije su kazali da su oduvijek bila za dogovor parlamentarne većine i čuvanje izborne volje građana od 30. avgusta.\nKakos u kazali, zbog činjenice da su iz Građanskog pokreta URA saopštiili da su spremni da formiraju manjinsku vladu koju bi podržao DPS, dok je Socijalistička narodna partija jasno kazala da im je ta Vlada prihvatljiva, za bilo kakve razgovore unutar parlamentarne većine potrebne su čvrste pisane garancije.\nOni su kazali da je, da bi u razgovorima učestvovala Demokratska Crna Gora, potrebno pisano obavezivanje svih da sa DPS-om i njihovim koalicionim partnerima iz bivše vlasti, izuzimajući partije predstavnice manjinskih naroda, neće formirati bilo kakve Vlade ili činiti skupstinšku većinu zarad vršenja vlasti.\n“Povlačenje potpisa sa DPS Predloga za razrješenje Vlade i pisano obavezivanje da će glasati protiv dnevnog reda sa DPS Predlogom za razrješenje Vlade. (Zato što je upravo ciljno predat bas 31 potpis da bi i sa eventualnim povlačenjem 4 potpisa Crno na bijelo inicijativa za smjenu Vlade ostala u igri)”, kaže se u saopštenju Demokrata.\nIz Demokrata su istakli da je uslov i pisano obavezivanje da će glasati protiv dnevnog reda kojim se predviđa razrješenje potpredsjednika Vlade i predsjednika Skupštine.\n“Stavljanje potpisa na prethodno navedeno i davanje čvrstih garancija je preduslov bilo kakvih razgovora u kojima bi učestvovala Demokratska Crna Gora, imajući u vidu javno ispoljene stavove određenih političkih subjekata parlamentarne većine”, poručili su iz Demokrata.\nPrevPredhodniObaveza parlamentarne većine da pronađe izlaz\nSledeći„O čemu da razgovarate sa nekim koga ste nazvali izdajnikom“Next\nOdržana biciklijada "Rasti srećno, rasti zdravo, vozi biciklo, to je ono pravo”\nOdržana biciklijada „Rasti srećno, rasti zdravo, vozi biciklo, to je ono pravo”


Uhapšen Albanac koji je pustio dron u Beogradu\nM. D.\t 7. oktobra 2015. 12:22\nZbog nelegalnog posedovanja oružja i 30 karata za predstojeću kvalifikacionu utakmicu Srbjia – Albanija u Eljbasanu, rano jutros u Tirani je uhapšen Ismailj Morina, koji je tokom utakmice reprezentacija dve države, prošle jeseni u Beogradu, na stadion pustio dron sa zastavom “velike Albanije”, objavo je portal Balkanveb.\nPrema zvaničnim izvorima, tokom kontrole vozila kojim je upavljao Morina, koji je poznat kao Balista Morina, pronađen je pištolj za koji nije imao dozvolu i za koji je rekao da ga nosi radi samoodbrane.\nZajedno sa Morinom su uhapšene još tri osobe koje su se nalazile u vozilu, a koje su zadržane zbog saučesništva.\nPolicija je saopštila da je kod Morine pronađeno 30 karata za fudbalsku utakmici Albanija – Srbija kao i neke brošure.\nBivši kapiten Zvezde: Volim Albaniju, vodio bih klub s Kosova\nTeške reči ne prestaju: Radnici Centra za socijalni rad pretio –…\nPriključite se diskusiji o Ismailu Morini.


Foto: Tužilaštvo BIH / RS\nKako je saopšteno iz Tužilaštva BiH na sastanku se razgovaralo o temama za koje su “zainteresovane pravosudne institucije Ukrajine”, kao i aktivnostima koje Tužilaštvo BiH provodi u predmetu u javnosti poznatom kao “Ikona”, piše Srpkainfo.\n– Tadićeva je upoznala ambasadora da je već preduzeto više aktivnosti iz nadležnosti Tužilaštva BiH, te da je potrebno da institucije od kojih je zatražena međunarodna pravna pomoć, što pre odgovore na zahtev. Na sastanku se razgovaralo i o procesuiranju i radu na predmetima koji se odnose na učestvovanje državljana BiH na ratištu u Ukrajini – ističu u Tužilaštvu BiH.\nPodsetili su da Tužilaštvo BiH i Javno tužilaštvo Ukrajine imaju potpisan Memorandum o razumevanju još od 2008. godine i da su do sada imali dobru saradnju koja će se nastaviti i u budućnosti.\nFoto: Srna, Siniša Pašalić / RAS Srbija\nSporna ikona koju je Dodik poklonio Lavrovu\nPodsećamo, Ukrajinska ambasada u Bosni i Hercegovini je 28. decembra zatražila da ikona bude vraćena u Ukrajinu tvrdeći da ona predstavlja njihovo kulturno blago.\nTužilaštvo BiH je 20. decembra saopštilo da je postupajući tužilac u predmetu poznatom kao "Ikona" intenzivno poduzima aktivnosti na prikupljanju dokaza i saslušanju svedoka, među kojima je već saslušan ambasador BiH u Moskvi Željko Samardžija.\nPre toga Rusija je odlučila vratiti spornu ikonu koju je predsedavajući Predsedništva BiH Milorad Dodik poklonio šefu ruske diplomatije Sergeju Lavrovu te savetovala da se ceo slučaj istraži putem Interpola.\nLavrov otputovao iz Srbije, pozdravio Selakovića sa tri prsta\nTUŽILAŠTVO BiH O IZBORNIM PREVARAMA Tadić: Sve prijave CIK biće proverene i istražene\nPOLICIJA POJAČAVA MERE ZAŠTITE Robijaš priveden zbog presretanja vozila glavnog tužioca BiH


Od 1. januara 2017. godine komorska članarina biće prilagođena ekonomskoj snazi kompanija\nZAKON O PRIVREDNIM KOMORAMA: Obaveznu članarinu 2017. godine neće plaćati oko 220.000 preduzetnika, sve novoosnovane, startap firme u prve dve godine poslovanja i još 70.000 mikro i malih preduzeća sa poslovnim prihodom do 20 miliona dinara. Za firme sa poslovnim prihodom od 20 do 300 miliona dinara, mesečna članarina iznosiće 300 dinara mesečno (3.600 godišnje), a one koje imaju od 300 do 600 miliona dinara poslovnog prihoda plaćaće 600 dinara mesečno (7.200 dinara godišnje). Firme sa ostvarenim godišnjim poslovnim prihodom od 600 miliona do milijardu dinara izdvajaće 20.000 dinara mesečno (240.000 godišnje), a za velike kompanije sa prihodom od milijarde do 2,5 milijarde dinara komorska članarina će iznositi 80.000 dinara mesečno (960.000 dinara godišnje)\nOd 1. januara 2017. godine komorska članarina biće od četiri do 20 puta niža, prilagođena ekonomskoj snazi kompanija, izjavio je predsednik Privredne komore Srbije (PKS), Marko Čadež, dodajući da će oko tri četvrtine preduzeća biti oslobođeno plaćanja članarine.\nDosadašnji obračun članarine, po kome su firme mesečno izdvajale 0,19 odsto od bruto zarada zaposlenih, pokazao se neodrživim, jer je predstavljao ogromno opterećenje za privredu.\nTaj trošak je, prema njegovim rečima, bio utoliko veći, jer su kompanije tako propisanu članarinu, u ranije nejedinstvenom komorskom sistemu, plaćale na dva-tri, a neke i na više mesta.\nOd 1. januara 2017. godine će, shodno Zakonu o privrednim komorama ("Sl. glasnik RS", br. 112/2015 - dalje: Zakon), svi privrednici i preduzetnici u Srbiji biti obavezni da plaćaju komorsku članarinu, ali će je, kako ističe Čadež, plaćati samo na jednom mestu i znatno niže nego do sada.\n"Posle višemesečnih razgovora sa privrednicima, došli smo do novog modela, čija je suština da se članarina određuje prema ekonomskoj snazi kompanija, merenoj poslovnim prihodom po podacima iz poslednjeg objavljenog završnog računa", objašnjava predsednik PKS.\nTo znači, kako precizira, da oni najmanji ništa ne plaćaju, da oni kojima je potrebna podrška za rast i razvoj izdvajaju simbolične iznose, a veliki znatno više, ali ipak dosta manje nego ranije, odnosno od četiri do 20 i nešto puta niže iznose.\n"Članarinu će plaćati veći broj kompanija, što, zajedno sa uštedama koje su postignute reorganizacijom i modernizacijom komore, omogućava da iznosi koje će kompanije pojedinačno izdvajati budu znatno niži. Većina članica u narednoj godini biće oslobođena plaćanja članarine ili će izdvajati simbolične iznose, a moći će da koristi usluge PKS za koje bi na tržištu morale da izdvoje mnogo više po komercijalnim cenama", ističe Čadež.\nPrema novom modelu obračuna, naveo je on, plaćanja članarine će 2017. godine biti oslobođeno oko 220.000 preduzetnika, sve novoosnovane, startap firme u prve dve godine poslovanja i još 70.000 mikro i malih preduzeća sa poslovnim prihodom do 20 miliona dinara.\nZa firme sa poslovnim prihodom od 20 do 300 miliona dinara, mesečna članarina biće simbolična i iznosiće 300 dinara mesečno (3.600 godišnje), a one koje imaju od 300 do 600 miliona dinara poslovnog prihoda plaćaće 600 dinara mesečno (7.200 dinara godišnje).\nFirme sa ostvarenim godišnjim poslovnim prihodom od 600 miliona do milijardu dinara, prema ovom predlogu, izdvajaće 20.000 dinara mesečno (240.000 godišnje), a za velike kompanije sa operativnim prihodom od milijarde do 2,5 milijarde dinara komorska članarina će iznositi 80.000 dinara mesečno (960.000 dinara godišnje).\nNajveće kompanije, čiji poslovni prihodi premašuju 2,5 milijarde dinara, uplaćivaće komori 185.000 dinara mesečno ili 2,2 miliona dinara godišnje.\nČadež napominje da će konačnu odluku o novom predlogu doneti privrednici organizovani u svoje parlamente, odnosno Skupština PKS, na predlog Upravnog odbora.\nCilj je, po njegovim rečima, da PKS privredi ponudi što bolje i korisnije pakete usluga, da komora privrednike manje košta, a daje im više.\nVelike kompanije će za svoju članarinu imati specijalno kreirane pakete usluga, a istovremeno će podržati razvoj malih i srednjih preduzeća, koja su njihovi dobavljači i na koje se svaki veliki sistem oslanja, ističe Čadež.\nDodaje da je nesporan interes i malih i velikih kompanija da budu članice PKS kao reprezentativnog zastupnika privrede pred državnim institucijama.\n"Konkretni problemi privrednika, od onih kada kamioni sa robom stoje na granici zbog različitog tumačenja propisa, preko komplikovanih administrativnih procedura i finansijskih opterećenja, do sistemskog regulisanja za koje se zalažu kompanije iz svih oblasti, mogu se rešiti jedino kroz saradnju i stalni i argumentovani dijalog sa nadležnim državnim institucijama. Taj dijalog PKS, zastupajući privredu i u njenom interesu, kontinuirano vodi u poslednje dve godine", kaže prvi čovek privredne asocijacije Srbije.\nNapominje da je PKS novim Zakonom dobila zakonsko pravo, a Vlada Republike Srbije obavezu da od Komore traži mišljenje o propisima koje priprema, i da je Zakonom uvedena obaveza kvartalnih analiza primene propisa u praksi koje se rade u saradnji sa privredom i dostavljaju Vladi.\nUz to, PKS je sa većinom ministarstava formirala zajedničke radne grupe na kojima se bar mesečno, najčešće dvonedeljno, analiziraju inicijative i primedbe privrednika, problemi rešavaju ili dogovaraju naredni koraci.\nKomora je u protekle dve godine, naglašava Čadež, pokrenula na stotine uspešnih inicijativa, a njihov rezultat za privredu meri se stotinama miliona evra ušteda i realizovanih poslova.\nPodseća da je angažovanjem PKS, recimo, sačuvan veliki novac farmaceutskoj i medicinskoj privredi rešavanjem najmanje deset problema i prepreka na koje je nailazila u poslovanju. Produženi su prelevmani od značaja za mlekarsku industriju i preferencijalni status u trgovini sa EU, koji je bitan proizvođačima - izvoznicima voća i povrća.\nMeđu dostignuća PKS ubraja i izmenu Zakona o porezu na dodatu vrednost prema zahtevima IT i turističkih kompanija, ukazujući da je stopa ovog poreza za prevoznike u javnom linijskom prevozu putnika snižena na 10 odsto.\nPored toga, kako kaže, novim Pravilnikom o evidenciji prometa ("Sl. glasnik RS", br. 99/2015) sektor usluga je oslobođen evidencije prometa, kao i trgovci koji vode knjige po dvojnom knjigovodstvu, dok je ostalim trgovinama ovaj posao pojednostavljen. Poređenja radi, privreda je na administriranje po starom Pravilniku o evidenciji prometa robe i usluga ("Sl. glasnik RS", br. 45/96, 48/96 - ispr., 9/97, 6/99, 109/2009 i 7/2010), trošila silne radne sate - izraženo u novcu oko 2,2 milijarde dinara.


ĐUKANOVIĆ: Entuzijazam EU za proširenjem posustaje što ostavlja prostor za uticaj trećih strana – Portal Luca\nĐUKANOVIĆ: Entuzijazam EU za proširenjem posustaje što ostavlja prostor za uticaj trećih strana\nPosjeta Slovačkoj događa se u godini u kojoj u Crnoj Gori obilježavamo 15. godišnjicu obnovljene nezavisnosti, kojoj je slovačka diplomatija jako puno doprinijela, a to je istovremeno i 15 godina od uspostavljanja diplomatskih odnosa između naše dvije zemlje, kazao je predsjednik Crne Gore, Milo Đukanović na press konferenciji u Republici Slovačkoj, gdje on boravi u zvaničnoj posjeti.\n-Pored zahvalnosti koju Crna Gora duguje Slovačkoj Republici za doprinos demokratksom referendumu 21. maja 2006. na kojem smo nakon vijek čekanja obnovili svoju nezavisnost, ovo je istovremeno i prilika da saopštim zahvalnost za podršku Slovačkoj u borbi koju je Crna Gora zajedno sa svim zemljama svijeta vodila protiv pandemija korona virus- kazao je Đukanović.\nOn je kazao da danas kada je Crna Gora u fazi smiraja pandemije, veoma je posvećena saniranju problema na zdravstvenom planu, a istovremeno skoncentrisana na napore koji treba da doprinesu što je moguće bržoj obnovi ekonomske aktivnosti.\n-Crna Gora je dio regiona Zapadnog Balkana koji, nažalost, ima gradiciju nestabilnog evropskog regiona. Mi mislimo da je uzrok te nestabilnosti i zaostajanje u razvoju upravo predugo izbivanje svih država Zapadnog Balkana iz onog što je bio matični tok razvoja savremene evropske civilizacije. I zato vjerujemo da je put u čvršću stabilnost i ekonomski i demokratski prosperitet ZB put evropske i evroatlantske integracije- ocjenio je Đukanović.\nOn je zahvalio Slovačkoj na podršci koju je dala Crnoj Gori u naporima da ostvari članstvo u NATO Alijansi.\n-Takođe, zahvalni smo na brojnim ekspertizama i svakoj drugoj vrsti pomoći koju nam je Slovačka Republika ponudila i dala u našem pregovaračkom procesu sa EU. Zahvaljujući tome Crna Gora je danas najdalje odmakla u pregovaračkom procesu i vjerujem da sam realan kada očekujem da će prva sljedeća članica EU upravo biti Crna Gora- dodaje crnogorski predsjednik.\nĐukanović je kazao da živimo u vremenu posustalog entuzijazma EU za dinamičan proces daljeg proširenja.\n-Sljedstveno tome, nažalost, živimo i u vremenu posustalog reformskog entuzijazma na samom ZB. I jedna i druga okolnost opet, nažalost, dovode do restauracije nekih retrogradnih, nacionalističkih politika i velikodržavnih projekata u našem regionu. A to istovremeno otvara prostor za maligni uticaj trećih strana čiji su geopolitički interesi suprotstavljeni evropskim interesima. Zato smo uvjereni da je jedini pravi odgovor na ove probleme intenzivnija evropeizacija regiona Zapadnog Balkana. I zato nam je tako dragocjen razboriti glas prijatelja kakva je Slovačka Republika u EU- dodaje Đukanović.\nOn je podsjetio na izjavu Slovačke predsjednice Čaputove koja je kazala da su bilateralni odnosi dvije zemlje uzorni, ali i da nikada ne može kazati da su dovoljno razvijeni.\n-Susreti poput današnjeg pokušavaju da daju novi impuls razvoju bilateralnih odnosa. Iz našeg ugla vidimo realan prostor u oblasti ekonomije, investicija i turizma. Želim da kažem da će Crna Gora veoma uskoro biti opet veoma dinamična ekonomija u kojoj će se kao i prethodnih godina događati intenzivan investicioni ciklus i mi bismo jako voljeli da sastavni dio tok ciklusa budu slovački investitori. Takođe, bićemo veoma inicijativni na planu unapređenja saradnje u oblasti obrazovanja i kulture. Vjerujem da je pred Crnom Gorom i Slovačkom odlična budućnost i da će biti odlična budućnost naših međusobnih odnosa i ubijeđen sam da ćemo predsjednica Čaputova i ja upravo takvom daljem razvoju naših odnosa dati neophodan impuls- zaključio je Đukanović.


Obradović: Srbija je gladna slobode, pravde i dostojanstva – Top vesti\n25. studenoga 2018. PetarLeave a Comment on Obradović: Srbija je gladna slobode, pravde i dostojanstva\n“Poručujemo onima koji danas kupuju Srbiju za nikakve pare: Sve će biti vraćeno. Pare ćemo im vratiti, ali to mora da bude srpsko”, kazao je Đilas i dodao da se “tetka predsednika Srbije Aleksandra Vučića nalazi u Arapskim Emiratima i u Kini”.\n“Aleksandar Vučić više brani Televiziju Pink nego bilo koju teritoriju Srbije, jer mi svi znamo da će Srbija postati normalna zemlja kada Pink izgubi nacionalnu frenkvenciju”, zaključio je Đilas.\nLutovac je ocenio da građani Srbije žive u “zarobljenoj državi”, u “državi jednog čoveka”. “Naše razlike i sitne sujete da ostavimo po strani, jer naša zgrada Srbije je u plamenu. Zato moramo da budemo i solidarni, kada napadnu jednoga da skočimo svi, da budemo toliko slobodni da ne smeju da nam rade ovo što nam rade. Spaja nas borba za slobodu”, kazao je Lutovac.\nJeremić je ukazao na gorući problem – problem Kosova navodeći da Srbiju čeka kataklizma ako nastavi da je vodi sadašnja vlast. “Ovog trenutka se pregovara gde treba da prođe granica između države Srbije i Republike Kosova u Ujedinjenim nacijama. Potpisivanjem razgraničenja Srbije i Kosova za dve godine imaćemo kao suseda Veliku Albaniju, a čak ni Nedić ni Milošević nisu Kosovu dali nezavisnost”, ocenio je Jeremić. Na Kosovu se, prema njegovim navodima, neće stati. “Ako se po pitanju Kosova pređe ta crvena linija, tada će početi razgradnja Republike Srbije”, kazao je Jeremić.\nObradović je istakao da je Srbija “gladna slobode, pravde i dostojanstva”. “Hoćemo da pokažemo ovoj vlasti da u svakom kutku imamo opoziciju i da im pokažemo da ih se ne plašimo. Stanje u Srbiji nije normalno. Ono što se u Srbiji dešava je nenormalno i ja mogu da zaključim da naša vlast nije normalna”, kazao je Obradović.\nVeselinovć je izneo stav Saveza da stranim kompanijama, poput “Jure”, trebalo postaviti uslov da minimalna zarada ne sme biti manja od 350 evra, da se potpiše kolektivni ugovor i odobri sindikalno delovanje.\n“Leskovac ne sme da kleči ispred južnokorejskih poslodavaca, ali i ispred vlasnika fabrike Mita u Leskovcu koja od radnika traži potvrde kada odlaze u toalet”, kazao je Veselinović i dodao da Srbija treba da se “pobuni protiv tog načina života”.\nU ime leskovačkog saveza govorila je Mirjana Perišić, koja je rekla da je neizmerno ponosna na Leskovačne koji su došli na tribinu, ali i na one koji nisu smeli. Ona je kazala da se lokalna vlast hvali redovnim održavanjem infrastrukture i da je najveći broj investitora došao iz “prenaprednog perioda”.\nTagovi:Dragan Đilas , Savez za Srbiju , Vuk Jeremić , Leskovac , Zoran Lutovac , Boško Obradović , janko veselinović , Borko Stefanović , RTB Bor\n6. ožujka 2018. Petar


Ovako bi mogao da izgleda novi Audi A3 - AUTOMOBILI\n01/06/2020 3:26:01 PM\nNASLOVNA / HOT / Ovako bi mogao da izgleda novi Audi A3\nAktuelni Audi A3 je predstavljen pre četiri godine, a u toku 2016. godine će dobiti osveženje. Auto Bild je, međutim, nestrpljiv i već je krenuo da se bavi četvrtom generacijom koja će se pojaviti tek 2018. godine. Ono što se svakako zna je to da će i Audi A3 četvrte generacije zadržati proverenu formulu i ostati atraktivni hečbek sa 3 i 5 vrata, uz eventualne sedan i kabrio varijante koje će biti predstavljene naknadno. Što se platforme tiče, verovatno nije teško pretpostaviti da će to biti modernizovana MQB arhitektura, dok se očekuju manja težina uz veću prostranost kabine.\nOno što svakako očekujemo je još bolje ponašanje na putu, a sa dolaskom modernih vremena sasvim je sigurno da će biti predstavljene i hibridne verzije. Zanimljivo je da se očekuje da Audi ponudi hibrid sa benzinskim i dizel pogonom, a moguće je predstavljanje čak i kompletno električnog Audi A3. Kao i uvek, Audi će predstaviti neki sportski model, kao što je to recimo S3 ili RS3 sa više od 300 KS ispod haube. Naravno, ovo je sve nagađanje za sada, tako da ostaje da sačekamo prvo restilizovani Audi A3 ove godine, pa tek onda da jurimo za novom generacijom ovog sjajnog hečbeka.\nTagovi2018 audi a3 audi a3 2018 auto bild Automobili izgled moguci izgled slike\nPrethodno Građani od danas mogu da provere da li su u registru kazni\nSledeće Grand Motors – Imali smo izuzetno uspešnu 2015. godina


Kiša pa sunce- oprez za osobe sklone alergijama - KruševacGrad\nNakon više kišnih dana u prethodnoj nedelji i visokih temperatura u ovoj, moguće su i reakcije kod astmatičara i osoba sklonih sezonskim alergijama. Kako smena kiše i sunca pogoduje insektima, potreban je i oprez od alergija izazvanih ujedima insekata\nU kruševačkoj Službi hitne medicinske pomoći kažu da od početka proleća gotovo svakodnevno imaju pozive ili dolaske građana sa alergijskim reakcijama.\n– S obzirom da su ove nedelje temperature preko 30 stepeni, dolazi i do povećane koncentracije alergena u vazduhu, što ugrožava naše sugrađane sa astmom i sezonskim alergijama. Moguće su i alergijske reakcije, izavane ujedima insekata – kaže doktorka Gordana Simić, načelnica Službe hitne medicinske pomoći.\nDoktorka Simić napominje da alergeni poput polena, hrane (kikiriki, pistaći, čokolada, jaja, riba, jagode, soja, pečurke, plodovi mora…), pojedinih lekova, grinja, životinskih dlaka i otrova insekata (pčela, osa, stršenova…) kod osoba sa već postojećom preosetljivošću, uzorkuju alergijske reakcije.\n– Lokalno, te alergijske reakcije, manifestuju se sa otokom i bolom na mestu uboda ili, sistemski sa osećajem gušenja, promuklosti, jakog svraba kože, izrazitim difuznim crvenilom ili prisustvom plikova različitog oblika i veličine po koži, otokom usana i očiju, bistrom sekrecijom iz nosa, kijanjem, suvim kašljem, mučninom, bolovima u stomaku i dijarejom – kaže ona.\nKod najtežih formi može doći i do malaksalosti, pada pritiska i poremećava svesti i, u tom slučaju, ističe doktorka Simić, obavezno se treba javiti lekaru.\n– Kada su u pitanju iznenadne alergijske reakcije nakon ujeda insekta, praćene otokom i bolom na mestu uboda, dovoljno je staviti hladne obloge i uzeti lek iz grupe antihistaminika. U slučaju težih formi, praćenih gušenjem, izrazitim svrabom i crvenilom kože, sa ili bez poremećaja svesti, obavezno se treba za pomoć obratiti lekarima Službe hitne medicinske pomoći – ističe doktorka Simić.\nAstamtičari i osobe sklone sezonskim alergijama, kojima ovakve vremenske prilike ne prijaju, savetuje se da ne prekidaju preventivnu terapiju koju već koriste.\n03.07.2020 0 272\n03.07.2020 0 446\n18.06.2020 0 58\nOlujno nevreme čupalo stabla, nosilo krovove, dvoje ljudi lakše povređeno\n02.08.2019 0 1,673\n15.05.2019 0 90\n13. juna 2021., 21:39


Sastanak lidera stranaka u drugoj polovini novembra - Klix.ba\n"Sve opcije otvorene" Sastanak lidera stranaka u drugoj polovini novembra\n"Sve opcije otvorene"\nSastanak lidera stranaka u drugoj polovini novembra\n1.11.2010. u 22:22\nLideri najjačih političkih partija u BiH trebalo bi da u drugoj polovini novembra održe sastanak, posvećen formiranju vlasti u institucijama BiH, saznaju "Večernje novosti".\nU SNSD kažu da su kvalitetni razgovori o formiranju vlasti u BiH, zapravo, mogući samo nakon zvanične potvrde izbornih rezultata.\n"Poznato je koje partije imaju kapacitet za formiranje većine u parlamentu BiH, ali još su sve opcije otvorene. Uglavnom, do kraja ovog mjeseca moraju biti obavljeni razgovori lidera, kako bi stvari bile jasnije", rekla je funkcionerka SNSD-a Dušanka Majkić za sutrašnje "Večernje novosti".\nSNSD i SDS trebalo bi da u srijedu sačine zajedničku platfomu o nastupu dvije stranke u institucijama BiH, čija je suština zaštita ustavne pozicije Republike Srpske i njenog teritorijalnog integriteta.\nU SDA ističu da su otvoreni za razgovore sa svim političkim faktorima, osim sa Savezom za bolju budućnost BiH, te da očekuju minimum saglasnosti u stavovima o ustavnim promjenama u BiH, pitanju državne i vojne imovine i popisu stanovništva.\nPitanje novog mandatara Vijeća ministara BiH u ovom trenutku je tačka razmimoilaženja SDP BiH i HDZ BiH, iako su predstavnici ovih stranaka više puta ponovili da su spremni za razgovore sa svim relevantnim političkim partijama.\nPredsjedništvo BiH, koje čine Nebojša Radmanović, Željko Komšić i Bakir Izetbegović donijeće odluku o mandataru Vijeća ministara BiH. Ako bi na tu poziciju bili predloženi lideri HDZ BiH i SDP BiH Dragan Čović i Zlatko Lagumdžija, izvjesno je da bi Radmanović, u skladu sa stavom SNSD, podržao kandidata HDZ BiH, a Komšić svog partijskog šefa Lagumdžiju. To znači da će presuditi glas bošnjačkog člana Bakira Izetbegovića, piše list.\nMeđutim, Predsjedništvo BiH je samo prva instanca, a konačnu odluku o izboru mandatara donosi parlament BiH.


Za nedelju dana zaradio dve milijarde $: Prvi čovek Tesle iz dana u dan sve bogatiji – Bankar.rs\nHome/KOMPANIJE/Za nedelju dana zaradio dve milijarde $: Prvi čovek Tesle iz dana u dan sve bogatiji\nOsnivač američke kompanije Tesla Ilon Mask za nedelju dana je uvećao svoje bogatstvo za 2,1 milijardu dolara, zahvaljujući rastu akcija.\nVrednost akcija Tesle ubrzano je rasla nakon što je kompanija prošle nedelje otkrila da je isporučila rekordnih 112.000 vozila u četvrtom kvartalu 2019. To je blago iznad procena analitičara.\nNa rast je uticala i vest da je Teslina prva fabrika van Sjedinjenih Američkih Država u Kini počela isporuku električnih vozila. Akcije kompanije su u nedelji do 9. januara porasle za 13 odsto, povećavajući ujedno i neto vrednost Maskovog bogatstva za preko dve milijarde dolara, prenosi Investitor.me.\nMask je medije širom sveta ove nedelje iznenadio bizarnim striptiz-plesom na pozornici Tesline fabrike kod Šangaja, čime je proslavio isporuku prvih električnih modela 3 kupcima u toj zemlji, prenose agencije.\nMask poseduje oko 22 odsto Teslinih akcija, koje čine otprilike polovinu njegovog bogatstva. Ima vlasnički udeo i u kompaniji Spejs iks, koji je procenjen na 12,5 milijardi dolara, prenosi Investitor.me.\nPrema poslednjim podacima američkog magazina Forbs, ukupno bogatstvo Ilona Maska procenjeno je na 22,3 milijarde dolara, što ga svrstava na 40. mesto najbogatijih ljudi sveta.\nllon Mask Tesla Zarada


ČELZI – Vest Bromvič Albion 2:5\nSasvim sigurno, rezultat koji je ovog vikenda privukao najveću pažnju, a kako i ne bi kada se uzme u obzir da je tim iz zone ispadanja (koji je do ovog kola bio drugi najneefikasniji klub u Premier ligi), uspeo da na gostovanju postigne pet “komada” protiv 1/4-finaliste Lige Šampiona i drugog najboljeg defanzivnog kluba na Ostrvu. “Plavci” su prvi stigli do prednosti, ali je defanzivac – Tijago Silva dobio crveni karton čime su “kola krenula nizbrdo”, a ujedno ovo je bio prvi poraz Tomasa Tuhela na klupi Čelzija. Londonski klub je zadržao svoje mesto u TOP 4, dok su gosti ovom pobedom “uhvatili poslednji voz” u njihovoj borbi za opstanak.\nLens – LION 1:1\nDeluje da Lion polako “popušta” u šampionskoj “trci”, jer su ostvarili samo dva trijumfa u poslednjih šest prvenstvenih utakmica. Ovoga puta osvojili su samo bod u susretu protiv Lensa u kojem su bili veliki favoriti. Sada su “pali” na četvrto mesto na tabeli i imaju pet bodova zaostaka u odnosu na prvoplasirani, Lil.\nŠibenik – DINAMO ZAGREB 1:1\nAktuelni prvak Hrvatske nije uspeo da trijumfuje protiv tima, koji “ne zna” za pobedu na predhodnih osam uzastopnih duela. “Modri” su stigli do vodstva, ali nisu uspeli da ga sačuvaju do kraja meča, te su sada bodovno poravnati na čelu prvenstvene lestvice zajedno sa Osijekom, a pritom imaju i jednu utakmicu više odigranu od njih.\nMILAN – Sampdorija 1:1\n“Rosoneri” i definitivno ne mogu da ostanu u šampionskoj “trci” sa gradskim rivalom Interom, a do kraja sezone imaće prioritet da očuvaju mesto koje vodi u Ligu Šampiona. “Stari lisac” Fabio Kvaljarela je doveo goste do vodstva, koji su poslednjih pola sata utakmice odigrali sa igračem manje na terenu usled isključenja Adrijana Silve. Remi domaćinima doneo je svojim pogotkom u 87. minutu – Jens Peter Hauge, dok je Frank Kesi u sudijskoj nadoknadi pogodio stativu, čime je izostao potpuni preokret.\nNe kaže se za “džabe” da u derbi susretima, pogotovo gradskim – nema izrazitog favorita. To je i ovoga puta potvrđeno u derbiju grada Torina. Popularna “Stara Dama” je prva “zadala udarac”, domaći fudbaleri su uspeli da preokrenu rezultat u svoju korist, dok je favorizovane goste poraza svojim pogotkom spasio – Kristijano Ronaldo. Aktuelni prvak sada zaostaje čak 12 poena u odnosu na lidera prvenstva, Inter (koji ima i utakmicu manje), te od 10. uzastopne titule za “crno-bele” prema svemu sudeći – nema ništa.\nHatajspor – GALATASARAJ 3:0\nHatajspor je ovog vikenda “vratio milo za drago” i savladao Galatasaraj, identičnim rezultatom kojim je i bio poražen u njihovom prvo odigranom duelu ove sezone. Time se slaba forma instabulskog kluba nastavila, koji je ostvario samo jedan trijumf na predhodnih pet prvenstvenih utakmica. Domaćini su poslednjih 15-tak minuta meča ostali sa desetoricom igrača na terenu, ali i pored toga gosti nisu uspeli ni da postignu počasni pogodak.\nKasimpaša – BEŠIKTAŠ 1:0\n“Kiks” Galatasaraja u subotu, nije u nedelju uspeo da materijalizuje Bešiktaš, koji je pretreo minimalan poraz (mogao je da bude i ubedljiviji da su domaćini realizovani jedanaesterac) na gostovanju protiv Kasimpaše. “Crno-beli” su imali 65% poseda lopte, 16 udaraca ka protivničnom golu, ali su na kraju ostali “praznih ruku”. Ipak, i dalje zauzimaju lidersku poziciji sa tri boda prednosti u odnosu na Galatasaraj.\nBrno – SLAVIJA PRAG 0:0\nSlavija Prag je već u 18. minutu susreta ostala sa igračem manje na terenu, jer je direktan crveni karton dobio golman – Matijas Vagner. To je svakako uticalo na dalji razvoj utakmice, a iako su gosti imali terensku inicijativu i dalje, do kraja nisu uspeli da “slome otpor” domaćih fudbalera. Brno se i dalje nalazi u zoni ispadanja, dok je Slavija prag suvereno na vrhu tabele češkog šampionata.\nPrethodni tekstPartizan slavio protiv Vojvodine, važna pobeda Zemuna, sigurni Radnički i Novi Beograd


Srbija izgubila od Danske u finišu utakmice : Nadlanu.com\nSrbija izgubila od Danske u finišu utakmice\nObjavljeno 18. jan 2009. / 00:00:00\nBEOGRAD, 19. janaura 2009. (Beta) - Muška rukometna reprezentacija Srbije izgubila je u Poreču od Danske 36:37 (22:16) u utakmici drugog kola Grupe D na Svetskom prvenstvu u Hrvatskoj.\nNajefikasniji igrač u srpskoj reprezentaciji bio je Momir Ilić sa 10 pogodaka, dok je Mladen Bojinović postigao osam, a Aleksandar Stojanović pet golova.\nU pobedničkoj ekipi najefikasniji igrač bio je Hans Lindberg sa devet golova, a po šest dodali su Lars Kristijansen i Mikel Hansen.\nRanije danas u Grupi D Egipat je pobedio Saudijsku Arabiju 26:18, dok je Norveška ubedljivo savladala Brazil 39:21.\nReprezentacija Srbije u trećem kolu, sutra od 17 sati igra protiv Brazila.\nPlasman u drugu fazu takmičenja izboriće po tri reprezentacije iz svake grupe.\nReprezentativci Srbije angažovano su počeli utakmicu i već na početku poveli sa 4:1. Izabranici Jovice Cvetkovića dobro su igrali u odbrani, a u napadu su brzim akcijama tokom prvog dela prvog poluvremena održavali prednost od tri gola.\nDo najveće prednosti na utakmici od osam golova (14:6) "orlovi" su došli zahvaljujući golovima Bojinovića i Ilića, ali i odbranama golmana Dimitrija Pejanovića.\nNakon toga ekipa evropskog prvaka zaigrala je bolje u odbrani i smanjila na pet golova razlike (18:13), ali su rukometaši Srbije sa igračem manje postigli dva gola i vratili prednost od sedam razlike, da bi poluvreme završili sa šest golova prednosti (22:16).\nReprezentativac Srbije na poziciji levog krila Ivan Nikčević teško se povredio u trećem minutu utakmice, zbog čega je završio takmičenje na turniru. Lekari su mu stavili gips na nogu, a na početku drugog poluvremena na štakama se vratio u dvoranu.\nNa početku drugog poluvremena reprezentativci Srbije su nastavili dobru igru i čuvali prednost između pet i sedam golova. Međutim, sredinom drugog poluvremena danski rukometaši zaigrali su čvršće u odbrani i serijom od 7:0, u 48. minutu izjednačili rezultat na 30:30.\nRatko Nikolić je prekinuo seriju Danaca i uz gol Bojinovića "orlovi" su vratili dva gola prednosti.\nDanci su, zatim, ponovo preokrenuli rezultat (34:35). Bojinović i Ilić su ubrzo ponovo doveli Srbiju u vođstvo, ali danski rukometaši su izjednačili, a tri sekunde pre kraja Bojesen je doneo pobedu evropskim prvacima.\nSrbija – Danska 36:37 (22:16)\nSrbija: Stanić (osam odbrana), Pejanović (3), Kojić, Šešum 3, Vujin, Nikčević, Vučković, Stojanović 5, Toskić 1, Ilić 10, Bojinović 8, Prodanović 2, Anđelković 3, Nikolić 4.\nDanska: Hvit (dve odbrane), Landin (10), Mogensen 3, Besen 5, Laen, Jorgensen, Jensen, Kristijansen 6, Landin, Špelerberg 2, Knudsen 4, Hansen 6, Sondergard, Lindberg 8, Nilsen 3.


Trening kurs u oblasti ljudskih prava u Berlinu | EPALE\nNode > Trening kurs u oblasti ljudskih prava u Berlinu\nGlavni cilj treninga je unaprijediti vještine informatičkog novinarstva kroz praktičnu obuku i rad na stvarnoj priči. U ovom projektu učestvovaće partneri iz osam zemalja, a učesnici će imati priliku da unaprijede svoje vještine i odmah ih primijene u praksi. Krajnji rezultati njihovog rada objaviće medijski partneri projekta. Ovaj kurs će takođe stvoriti međunarodnu mrežu mladih ljudi, novinara i aktivista koji se bave medijima i ljudskim pravima.\nTokom kursa učesnici će sticati vještine boljeg razumijevanja ljudskih prava, učiti I primjenjivati\ntehnike novinarstva: pronalaženje pravih podataka, editovanje, kompajliranje, itd., imati priliku da se pridruže timovima i rade na specifičnim projektima koji imaju za cilj objavljivanje u nacionalnim medijima, kao I da izgrade profesionalne kontakte i dobiju praktično iskustvo u radu.\nTrening kurs je finansiran Erasmus+ grantom, i za učesnike iz Crne Gore obezbijeđena je naknada za putne troškove u iznosu od 250 eura, smještaj i hrana su takođe pokriveni programom. Više o uslovima i načinu prijave na kontakt@mladiinfo.me.


Sedam godina poslovanja Nestlé fabrike u Surčinu - Nira Press\nPočetna » Sedam godina poslovanja Nestlé fabrike u Surčinu\nSedam godina poslovanja Nestlé fabrike u Surčinu\nZa sedam godina poslovanja, Nestlé fabrika u Surčinu postala jedna od najefikasnijih Nestlé fabrika sa visokim performansama, koja osim što snabdeva region, izvozi i u evropske zemlje\nPrehrambena industrija ima veliku ulogu u stvaranju prehrambenih navika, i zato je važno da osluškuje i odgovara na zahteve potrošača koji danas traže proizvode sa smanjenim udelom šećera, soli, zasićenih masti i većom količinom poželjnih namirnica, kao što su vlakna, voće i povrće, vitamini i minerali. Kako bi uspela u tome, potrebna je i šira podrška ostalih kompanija, zdravstvenih institucija i javnosti, zaključak je panela o najnovijim trendovima u svetskoj prehrambenoj industriji, organizovanog u fabrici kompanije Nestlé u Surčinu.\n„Fabrika u Surčinu je deo Nestlé porodice od 2011. godine i velika pažnja je od tada usmerena na njenu modernizaciju i usklađivanje sa Nestlé standardima proizvodnje, bezbednosti na radu i zaštite životne sredine. Od tada do danas, kompanija je u postrojenja i opremu, kao i razvoj proizvoda uložila više od 12,5 miliona evra. Iz fabrike je izašlo više od 55.000 tona proizvoda, a u njoj je kreirano 2.100 recepata u okviru kulinarskog, konditorskog i portfolija napitaka. Fabrika u Surčinu trenutno, osim što visokokvalitetnim proizvodima opslužuje 22 miliona ljudi iz regiona Adriatic, izvozi na tržišta Austrije, Nemačke i baltičkih zemalja, s planovima za dalje širenje izvoza, a trenutno se 50 odsto ukupne proizvodnje fabrike izvozi u region i šire“, istakla je Tanja Žigić, menadžer Nestlé fabrike u Surčinu.\nFabrika trenutno većinskim delom proizvodi artikle iz Nestlé kulinarskog asortimana – THOMY majoneze, MAGGI i C supe, Začin C, i u potpunosti je prilagođena da prati Nestlé u nastojanjima da kreira zdravije i ukusnije proizvode.\nJedna od javnih obaveza kompanije je i da do 2020. godine celokupan kulinarski asortiman uskladi sa konceptom „Jednostavno dobro“, koji podrazumeva da proizvodi sadrže samo jednostavne sastojke koje potrošači prepoznaju i vole, poput onih koje mogu da nađu u svom kuhinjskom ormariću.\n„Nastavljamo s unapređenjem Nestlé kulinarskog asortimana supa i majoneza. Naš cilj je da unapredimo čitav kulinarski asortiman do 2020. godine tako što uklanjamo sastojke koji su potrošačima nedovoljno poznati i zamenjujemo ih onim koje mogu da pronađu u svojim kuhinjama, koje znaju i vole. Do sada smo renovirali 80 odsto asortimana dostupnog u regionu i obavezali se da će do 2020. godine svi naši MAGGI i C proizvodi pored smanjenja udela soli, šećera i zasićenih masnih kiselina biti bez veštačkih boja, a sa povećanom količinom celih žitarica, povrća, mahunarki i semenki. Na taj način želimo da pružimo inspiraciju potrošačima za ukusnija i zdravija jela“, rekla je Renata Matusinović, izvršna direktorka divizije Hrana za jugoistočnu Evropu kompanije Nestlé.\nPored renoviranja proizvoda, kompanija Nestlé doprinosi i razvoju lokalne zajednice koz saradnje sa stručnom zajednicom, partnerima, a sve kako bi edukovala potrošače o pravilnoj ishrani.\n„Kada je reč o tome šta Nestlé radi u lokalnoj zajednici, s ponosom možemo reći da u saradnji sa Savezom za školski sport već sedam godina sprovodimo program ’Zdravo Rastimo’, u okviru kog je više od 25.000 đaka sedmih razreda u Srbiji učilo o značaju pravilne ishrane i redovne fizičke aktivnosti. Dodatno, pomažemo lokalnim zajednicama kroz zapošljavanje i osposobljavanje mladih do 30 godina za tržište rada. U poslednje tri godine u regionu smo zaposlili 117 mladih. Redovno radimo sa zdravstvenim radnicima iz regiona, njih 7.500 prosečno godišnje, s kojim delimo najnovija naučna saznanja kada je reč o ishrani“, rekla je Jana Mihailova, regionalna direktorka za tržišta jugoistočne Evrope kompanije Nestlé.\nPetar Veselinov, direktor prodaje i nabavke kompanije „Geneza“, glavnog lokalnog snabdevača sušenog povrća i začina fabrike Surčin za kulinarski asortiman, izjavio je kako sa 20 odsto svoje ukupne proizvodnje snabdevaju fabriku svojim proizvodima: „Geneza ima implementirane sertifikate ISO 22000, HCCP, GMP, Smeta i Sedex, kao i košer i halal, što je kompaniji poput Nestlé-a veoma bitno. Trenutno smo u procesu dobijanja sertifikata organske proizvodnje. Sve ovo doprinosi maksimalnoj garanciji bezbednosti proizvoda, kao i proizvodnji zdrave hrane i ovo je najjača karika koja nas povezuje u lancu proizvodnje ’od njive do trpeze’“.\nNa panelu su učestvovale i Nevena Obradović, prehrambeni tehnolog fabrike Surčin, koja je istakla kako je za kreiranje novog proizvoda potrebno od sedam meseci do jedne godine, kao i Koraljka Novina Brkić, Nestlé nutricionistkinja, koja se osvrnula na budućnost hrane:\n„Postoje tri velika trenda koji utiču na ono što ćemo jesti u budućnosti – sve veće razumevanje veze hrane i genetike, veća povezanost medicine i hrane u smislu prevencije, koja vodi ka personalizovanoj ishrani, kao i inovacije u tehnologijama proizvodnje, ali i sastojcima kao što su zamene za so i šećer. Nestlé u svim ovim područjima ima itekako šta da kaže, jer smo oduvek bili pioniri u oblasti ishrane, nutricionizma i tehnologije“.\nS najvećom naučno-istraživačkom mrežom u prehrambenoj industriji, kompanija Nestlé ima ekspertizu o hrani i nastaviće i dalje da stvara proizvode koji odgovaraju na želje i preferencije potrošača, a sve kako bi doprinela da oni budu srećniji i zdraviji.


Promene u Mornaru, Pavićević novi generalni menadžer! - Sportske.net\nNe samo što je pojačan u igračkom kadru, klub iz Bara osvežio redove i u rukovodstvu.\nZagorac i Miljenović dobili pojačanje, u Uniji igrača ABA lige i bivši reprezentativac Srbije!ABA blizu rešenja, regionalna liga u nikad viđenom formatu!Sumnje iz Hrvatske, hoće li se ABA liga uopšte igrati?!Mornarov novi Amerikanac: ''Osvajaćemo titule!''''Ponos Bara'' odlučio, boriće se i za evropski trofej! Ko će mu biti rivali?\nMornar iz godine u godinu postaje sve stabilniji ABA ligaš, visoke ambicije imaće i naredne godine, a na sednici Skupštine kluba donete su i važne odluke u vezi rukovođenja klubom.\n''Prvi čovek Opštine Bar Dušan Raičević od danas predsedava i Skupštinom KK Mornara čiji je član postao ugledni barski privrednik Goran Pajković.\nUz ove dve odluke, najvažnija novost sa danas održane Skupštine Mornara je izbor dugogodišnjeg igrača 'Ponosa Bara' Lazara Pavićevića na funkciju generalnog menaždera kluba.\nDosadašnji predsednik Skupštine Mornara Igor Lukšić zbog privatnih obaveza, na ličan zahtev, razrešen je danas dužnosti predsednika Skupštine kluba nakon čega je na tu funkciju jednoglasno izabran Raičević.\nSkupštinom je u odsustvu Lukšića danas predsedavao najstariji član klupskog parlamenta Nedeljko Čović koji je pozdravio sve odluke i okarakterisao ih kao još jedan korak u pravcu podizanja nivoa kluba po kojem je, kako je rekao, čitav grad postao prepoznat u regionu'', navodi se u saopštenju kluba.\nNovi generalni menadžer Lazar Pavićević je diplomirao na Visokoj Školi South Kent (Connecticut), završio Impact Basketball Academy u Sarasoti (Florida), i studirao na St. Francis College (New York). Bio je kadetski i juniorski reprezentativac Crne Gore i tri sezone član seniorskog pogona 'Ponosa Bara' u čijem je dresu osvojio i titulu nacionalnog šampiona 2018. godine.\nSkupština je jednoglasno podržala predlog Uprave kluba da Lazar Pavićević bude imenovan na funkciju generalnog menadžera.\n''Procenili smo da nam je potreban čovek koji će rukovoditi klubom kao spona igrača, stručnog štaba i administracije i biti zadužen za kontakte sa međunarodnim asocijacijama. Iako je mlad, Lazar se kao doskorašnji igrač kluba i nekadašnji američki student, svojim referencama uklapao u te zahtjeve i sa zadovoljstvom je prihvatio ponuđenu funkciju'', izjavio je direktor Mornara Radivoje Mandić.


29.06.2019 u 21:54\nNovi požari u Španiji zbog visokih temperatura\nMADRID – Novi požari izbili su danas u Španiji, gde su temperature i dalje izuzetno visoke kao i u drugim evropskim zemljama, saopštile su vlasti. Više od 700 vojnika i stotine vatrogasaca borile su se protiv četiri požara u centralnom delu i na severoistoku Španije, gde su temperature dostigle 42 stepena Celzijusa. Požar koji je u petak uveče izbio u mestu Almoroks i za sada uništio više od 2.000 hektara zemlje, širi se ka regionu Madrida. Zbog tog požara evakuisano je jedno selo. Vatra je zahvatila i oblast blizu grada Toleda, gde su 22 stanovnika evakuisana, javlja Beta. Veliki požar koji je u sredu izbio u Kataloniji i od tada uništio hiljade hektara šume, konačno je stavljen pod kontrolu, objavila je vlada tog regiona na severoistoku zemlje. Katalonske vlasti su navele da\nVeliki šumski požar u severoistočnoj Španiji nekontrolisano besni već tri dana. Zvaničnici navode da je to najgori požaru u Kataloniji u poslednje dve decenije i da je ugroženo 20.000 hektara rastinja. Nekoliko stotina vatrogasaca se bori s požarom, dok prognoze govore da tek stiže vrhunac toplotnog talasa, s temperaturom preko 40 stepeni. Regionalni ministar unutrašnjih poslova Mikel Buč pozvao je građane da budu veoma oprezni u šumskim područjima. Po njegovim rečima, vatrogasne službe su „rastegnute do krajnjih granica” i „ne sme se dozvoliti izbijanje još jednog požara”, prenosi Tanjug. Oko 500 ljudi je evakuisano, a drugima je rečeno da ne napuštaju domove.


Novogodišnji bazar – gradska manifestacija\nponedeljak, 20. novembar 2017. 17:43h\nČlanovi Gradskog veća na današnjoj sednici dali su saglasnost da Pančevo bude potpisnik Sporazuma o saradnji radi zajedničkog nastupa na međunarodnim sajmovima koji imaju investicioni karakter.\nGradsko veće proglasilo je "Novogodišnji bazar" za gradsku manifestaciju Pančevo.MOJKraj.rs\nOvaj sporazum Vlada Vojvodine ponudila je lokalnim samoupravama koje imaju status grada u pokrajini. Ideja Pokrajinske vlade je da tokom 2018. godine na četiri najveće sajamske manifestacije koje imaju investicioni karakter zajedno nastupe lokalne samouprave koje imaju status grada, kako bi predstavile investicione potencijale AP Vojvodine.\nGradsko veće proglasilo je "Novogodišnji bazar" za gradsku manifestaciju. Ove godine Grad će Bazar realizovati u saradnji sa Turističkom organizacijom Pančevo.\nKako je obrazložila Gordana Ćirić, Novogodišnji bazar biće kao i prošle godine organizovan na platou ispred Gradske uprave, od 28. do 30. decembra.\nZa sve učesnike Grad je obezbedio zatvoreni izložbeni prostor, šator, koji će biti osvetljen i imaće grejna tela, kako bi izlagači bili u što humanijim uslovima, a poseta bila što veća. Grad ne želi samo da izlagačima pruži priliku da se predstave i nešto zarade, već i da sugrađani imaju mogućnost zabave pred Novu godinu, rekla je ona.\nGradsko veće dalo je saglasnost JKP ATP da obnovi kratkoročno kreditno zaduženje u visini od 15 miliona dinara koje se uzima radi likvidnosti preduzeća u vidu dozvoljenog prekoračenja po tekućem računu.


„Nesporna je želja da se Ustav promeni“: Dačić o ustavnim promenama i referendumu - 12.02.2021, Sputnik Srbija\nNesporna je želja da se izvrše promene Ustava, ali to podrazumeva čitav niz političkih dogovora, rekao je predsednik Skupštine Srbije Ivica Dačić. 12.02.2021, Sputnik Srbija\npolitika, vesti, ustav srbije, referendum, skupština srbija\nDačić je naveo da proces ustavnih promena koje je inicirala Vlada Srbije nije još započet, jer on formalno počinje sednicom Odbora za ustavna pitanja i zakonodavstvo.\n11 Decembar 2020, 16:54\nUkazujući da postupanje Skupštine po Predlogu za izmenu Ustava nije ograničeno rokovima, Dačić je naveo da sa druge strane jeste oročeno mandatom saziva Skupštine.\nNapomenuo je da će biti procenjeno da li će promena Ustava, koja podrazumeva i referendum, stići da se okonča do kraja mandata ovog saziva Narodne skupštine, jer ustavne promene ne mogu da se prenose u drugi saziv.\nPošto ustavne promene moraju dobiti potvrdu na referendumu, Ivica Dačić je ukazao i da bi trebalo i da se Zakon o referendumu upodobi ovom tekstu Ustava.\n„Nesporna je želja da se izvrše promene Ustava, ali to podrazumeva čitav niz političkih dogovora pre svega oko dinamike. Ukoliko se bude išlo na vanredne parlamentarne izbore, tome prethodi odluka o raspuštanju Skupštine i skraćenju mandata“, rekao je Dačić pred sastanak sa predstavnicima Društva sudija Srbije, na kojem su jedna od tema bila ustavne promene.\nPrema rečima Dačića, pored pomenutih proceduralnih pitanja, najvažnije suštinsko pitanje je pitanje amandmana koje će, ako se usvoji predlog za izmenu Ustava, tek onda biti predmet rasprave u Odboru za ustavna pitanja i zakonodavstvo.\n„Odbor za ustavna pitanja najpre utvrđuje da li je inicijativa za promenu Ustava u skladu sa Ustavom i zakonom, pa ako utvrdi da jeste, onda se Skupština izjašnjava da li u načelu prihvata predlog za promenu ustava. Tek nakon toga Odbor počinje da radi na utvrđivanju konkretnih amandmana“, precizirao je Dačić.\nPotom se o tome Skupština izjašnjava kao i o predlogu kada treba da bude raspisan referendum, dodao je on.\n„Tu rokova nema, ali je jedini rok, koji je za nas bitan - kraj mandata Skupštine. Ako se promene započinju moraju da se završe do kraja mandata ove Skupštine“, zaključio je predsednik parlamenta.


OTKRIVEN RAZLOG ODUGOVLAČENJA ISTRAGE UBISTVA PEVAČICE: Da li mislite da je ovo pametna taktika? | DNEVNE\nOTKRIVEN RAZLOG ODUGOVLAČENJA ISTRAGE UBISTVA PEVAČICE: Da li mislite da je ovo pametna taktika?\nI nakon 25 dana intenzivnog rada policije, nije rasvetljeno ubistvo pevačice Jelene Krsmanović Marjanović.\n“Policija se prvi put posle 20 godina susreće sa ubistvom u kojem nema DNK tragova i trenutno ne raspolaže podatkom ko je ubica Jelene Marjanović”, rekao je kriminolog Božidar Spasić.\nPrema njegovim rečima, policija sada mora da radi “pešice” i ide sa beležnicom od kuće do kuće. Govoreći o toku istrage i o činjenici da je od ubistva prošlo 25 dana, Spasić je napomenuo da je i odugovlačenje deo kriminalističke taktike koja treba da dovede do toga da ubica “pukne”.\nOn smatra da bi Jelenin suprug, da je imao neka saznanja, do sada progovorio i podseća da je policija iz kuće uzela sve što je mogla. Spasić je mišljenja i da bi policija trebalo da proširi krug ljudi koje će ispitati.\n“Očekujem da neko pukne, moramo dobiti priznanje”, dodao je Spasić i pozitivno ocenio rad policije i pohvalio to što bez pouzdanih dokaza ne idu grlom u jagode. Kako je naveo, ostaje stav da je pevačica poznavala ubicu, da mu je slobodno prišla, da su se svađali, da ju je odgurnuo i zatim ubio palicom. Spasić je dodao da je nasip u naselju Crvenka u Borči tako postavljen da je ubica mogao da ostavi prevozno sredstvo na putu i tako pobegne sa mesta ubistva.\nPrema njegovim rečima, intersovanje medija je svojevrsni pritisak da se ne na ovo ubistvo ne zaboravi, ali da se preteralo sa pisanjem o porodici svirepo ubijene pevačice.\nSpasić je istovremeno ocenio da više mediji vrše pritisak na policiju, nego porodica.